qundao/data-zh-poetry huggingface dataset:
醉落魄·一斛珠
作者：张元干
朝代：宋
体裁：词

一枝冰萼。鬓云低度横波约。醉扶曾罥乌巾角。长是春来，肠断宝钗落。罗衣乍怯香风薄。夜深花困遮垂幕。不堪往事寻思著。休问尊前，客恶主人恶。
醉落魄·一斛珠
作者：张元干
朝代：宋
体裁：词

云鸿影落。风吹小艇敧沙泊。津亭古木浓阴合。一枕滩声，客睡何曾著。天涯万里情怀恶。年华垂暮犹离索。佳人想见猜疑错。莫数归期，已负当时约。
醉落魄·一斛珠
作者：张元干
朝代：宋
体裁：词

绿枝红萼。江南芳信年年约。竹舆路转溪桥角。晴日烘香，的皪疏篱落。玉台粉面铅华薄。画堂长记深罗幕。惜花老去情犹著。客里惊春，生怕东风恶。
醉落魄·一斛珠·一枝冰萼
作者：张元干
朝代：宋

一枝冰萼。
鬓云低度横波约。
醉扶曾罥乌巾角。
长是春来，肠断宝钗落。
罗衣乍怯香风薄。
夜深花困遮垂幕。
不堪往事寻思着。
休问尊前，客恶主人恶。
醉落魄·一斛珠·云鸿影落
作者：张元干
朝代：宋

云鸿影落。
风吹小艇敧沙泊。
津亭古木浓阴合。
一枕滩声，客睡何曾着。
天涯万里情怀恶。
年华垂暮犹离索。
佳人想见猜疑错。
莫数归期，已负当时约。
醉落魄·一斛珠·浮家泛宅
作者：张元干
朝代：宋

浮家泛宅。
旧游记霅溪踪迹。
此生已是天涯隔。
投老谁知，还作三吴客。
故人怪我疏髯黑。
醉来犹似丁年日。
光阴未肯成虚掷。
蜀魄声中，着处有春色。
醉落魄·一斛珠·绿枝红萼
作者：张元干
朝代：宋

绿枝红萼。
江南芳信年年约。
竹舆路转溪桥角。
晴日烘香，的皪疏篱落。
玉台粉面铅华薄。
画堂长记深罗幕。
惜花老去情犹着。
客里惊春，生怕东风恶。
醉落魄一斛珠
作者：张元干
朝代：宋
体裁：词

浮家泛宅。旧游记霅溪踪迹。此生已是天涯隔。投老谁知，还作三吴客。故人怪我疏髯黑。醉来犹似丁年日。光阴未肯成虚掷。蜀魄声中，著处有春色。
醉蓬莱·对小春桃艳
作者：张元干
朝代：宋

对小春桃艳，曲室炉红，乍寒天气。七叶蓂开，应金章通贵。梦草银钩，灿花珠唾，是素来风味。满腹经纶，回天议论，昆台仙裔。秘殿升华，紫枢勋旧，退步真祠，简心端扆。迎日天元，听正衙宣制。尽洗中原，遍为霖雨，宴後堂歌吹。柏子千秋，丹砂九转，今宵长醉。
采桑子·奉和秦楚材史君荔枝词
作者：张元干
朝代：宋
体裁：词

华堂清暑榕阴重，梦里江寒。火齐星繁。兴在冰壶玉井栏。风枝露叶谁新采，欲饱防悭。遗恨空盘。留取香红满地看。
采桑子·奉和秦楚材史君荔枝词
作者：张元干
朝代：宋
体裁：词

华堂清暑榕阴重，梦里江寒。火齐星繁。兴在冰壶玉井阑。风枝露叶谁新采，欲饱防悭。遗恨空槃。留取香红满地看。
采桑子（奉和秦楚材史君荔枝词）
作者：张元干
朝代：宋

华堂清暑榕阴重，梦里江寒。火齐星繁。兴在冰壶玉井栏。风枝露叶谁新采，欲饱防慳。遗恨空盘。留取香红满地看。
长相思令·长相思·花下愁
作者：张元干
朝代：宋
体裁：词

花下愁。月下愁。花落月明人在楼。断肠春复秋。从他休。任他休。如今青鸾不自由。看看天尽头。
长相思令·长相思·香暖帏
作者：张元干
朝代：宋
体裁：词

香暖帏。玉暖肌。娇卧嗔人来睡迟。印残双黛眉。虫声低。漏声稀。惊枕初醒灯暗时。梦人归未归。
陇头泉
作者：张元干
朝代：宋

少年时，壮怀谁与重论。视文章、真成小技，要知吾道称尊。奏公车、治安秘计，乐油幕、谈笑从军。百镒黄金，一双白璧，坐看同辈上青云。事大谬，转头流落，徒走出修门。三十载，黄粱未熟，沧海扬尘。念向来、浩歌独往，故园松菊犹存。送飞鸿、五弦寓目，望爽气、西山忘言。整顿乾坤，廊清宇宙，男儿此志会须伸。更有几、渭川垂钓，投老策奇勋。天难问，何妨袖手，且作闲人。
陇头泉
作者：张元干
朝代：宋

少年时，壮怀谁与重论。视文章、真成小技，要知吾道称尊。奏公车、治安秘计，乐油幕、谈笑从军。百镒黄金，一双白璧，坐看同辈上青云。事大谬，转头流落，徒走出修门。三十载，黄粱未熟，沧海扬尘。念向来、浩歌独往，故园松菊犹存。送飞鸿、五弦寓目，望爽气、西山忘言。整顿乾坤，廓清宇宙，男儿此志会须伸。更有几、渭川垂钓，投老策奇勋。天难问，何妨袖手，且作闲人。
陇头泉·多丽
作者：张元干
朝代：宋
体裁：词

少年时，壮怀谁与重论。
视文章、真成小技，要知吾道称尊。
奏公车、治安秘计，乐油幕、谈笑从军。
百镒黄金，一双白璧，坐看同辈上青云。
事大谬，转头流落，徒走出修门。
三十载，黄梁未熟，沧海扬尘。
念向来、浩歌独往，故园松菊犹存。
送飞鸿、五弦寓目，望爽气、西山忘言。
整顿乾坤，廓清宇宙，男儿此志会须伸。
更有几、渭川垂钓，投老策奇勋。
天难问，何妨袖手，且做闲人。
陇头泉·多丽·少年时
作者：张元干
朝代：宋

少年时，壮怀谁与重论。
视文章、真成小技，要知吾道称尊。
奏公车、治安秘计，乐油幕、谈笑从军。
百镒黄金，一双白璧，坐看同辈上青云。
事大谬，转头流落，徒走出修门。
三十载，黄梁未熟，沧海扬尘。
念向来、浩歌独往，故园松菊犹存。
送飞鸿、五弦寓目，望爽气、西山忘言。
整顿干坤，廓清宇宙，男儿此志会须伸。
更有几、渭川垂钓，投老策奇勋。
天难问，何妨袖手，且做闲人。
陪李仲辅昆仲宿惠山寺
作者：张元干
朝代：宋
体裁：古风

苍山崷崒中，殿古起野色。仰空象纬高，抚事戎马隔。三子俱人豪，语默有典则。安知今夕游，值此老宾客。危言惊鬼神，怀旧痛京国。寄书白帝城，问道屈原宅。三春闻竹枝，万里共悽恻。风来松柏悲，月落世界黑。相看炯不寐，袖手了无策。去去更酌泉，吾生易南北。
雍熙堂
作者：张元干
朝代：宋
体裁：七言绝句

鼎彝勋业推元老，文采风流及后昆。家世从来耐官职，百年犹见典刑存。
雒阳陈去非自符宝郎谪陈留酒官予时作丞澶渊
作者：张元干
朝代：宋

寒水绕近郭，栖鸦蔽高原。映带幽人居，暝色起草根。衡门东南开，濁河日夜奔。所喜古堤月，初出烟江村。不入城市久，懒访亡与存。羡子了万事，坐以一气春。
雒阳陈去非自符宝郎谪陈留酒官予时作丞澶渊旧僚友也有诗次韵
作者：张元干
朝代：宋

寒水绕近郭，栖鸦蔽高原。映带幽人居，暝色起草根。衡门东南开，浊河日夜奔。所喜古堤月，初出烟江村。不入城市久，懒访亡与存。羡子了万事，坐以一气春。
雒阳陈去非自符宝郎谪陈留酒官予时作丞澶渊旧僚友也有诗次韵
作者：张元干
朝代：宋

寒水遶近郭，栖鸦蔽高原。
映带幽人居，暝色起草根。
衡门东南开，浊河日夜奔。
所喜古堤月，初出烟江村。
不入城市久，懒访亡与存。
羡子了万事，坐以一气春。
青玉案
作者：张元干
朝代：宋

转语，了无好怀。此来偶有得，当与吾宗椿老子载酒浩歌西湖南山间，写我滞思，二公不可不入社也
平生百绕垂虹路。看万顷、翻云去。山淡夕晖帆影度。菱歌风断，袜罗尘散，总是关情处。
少年陈迹今迟暮。走笔犹能醉时句。花底目成心暗许。旧家春事，觉来客恨，分付疏筵雨。
青玉案 其三 生朝
作者：张元干
朝代：宋

花王独占春风远。看百卉、芳菲遍。五福长随今日宴。粉光生艳，宝香飘雾，方响流苏颤。寿祺堂上修篁畔。乳燕双双贺新院。玉斝明年何处劝。旌幢满路，貂蝉宜面，归觐黄金殿。银潢露洗冰轮皎。谪仙下、蓬莱岛。帘卷横山珠翠绕。生朝香雾，玳筵丝管，长醉壶天晓。金銮夜锁麻新草。入辅明光拜元老。看取明年人总道。中兴贤相，太平时世，分外风光好。
青玉案 其五 生朝
作者：张元干
朝代：宋
体裁：词

银潢露洗冰轮皎。谪仙下、蓬莱岛。帘捲横山珠翠绕。生朝香雾，玳筵丝管，长醉壶天晓。金銮夜锁麻新草。入辅明光拜元老。看取明年人总道。中兴贤相，太平时世，分外风光好。
青玉案·其七
作者：张元干
朝代：宋
体裁：词

平生百绕垂虹路。看万顷、翻云去。山澹夕晖帆影度。菱歌风断，袜罗尘散，总是关情处。少年陈迹今迟暮。走笔犹能醉时句。花底目成心暗许。旧家春事，觉来客恨，分付疏篷雨。
青玉案·其六
作者：张元干
朝代：宋

月华冷沁花梢露。芳意恋、香肌住。心字龙涎饶济楚。素馨风味，碎琼流品，别有天然处。围炉屈曲宜深炷。留取春光向朱户。绿绮声中谁暗许。小窗归去，梦回犹记，金鼎分云缕。平生百绕垂虹路。看万顷、翻云去。山澹夕晖帆影度。菱歌风断，袜罗尘散，总是关情处。少年陈迹今迟暮。走笔犹能醉时句。花底自成心暗许。旧家春事，觉来客恨，分付疏篷雨。
青玉案·华裾玉辔青丝鞚
作者：张元干
朝代：宋
体裁：词

华裾玉辔青丝鞚。记年少、金吾从。花底朝回珠翠拥。晓钟初断，宿酲犹带，绿锁窗中梦。天涯相遇鞭鸾凤。老去堂成更情重。月转檐牙云绕栋。凉吹香雾，酒迷歌扇，春笋传杯送。
青玉案·平生百绕垂虹路
作者：张元干
朝代：宋
体裁：词

平生百绕垂虹路。看万顷、翻云去。山澹夕晖帆影度。菱歌风断，袜罗尘散，总是关情处。少年陈迹今迟暮。走笔犹能醉时句。花底自成心暗许。旧家春事，觉来客恨，分付疏篷雨。
青玉案·王孙陌上春风鞚
作者：张元干
朝代：宋
体裁：词

王孙陌上春风鞚。蕊珠宴、云軿从。归去笙歌常醉拥。蜡残花炬，月侵冰簟，惯作凉堂梦。玉人劝客钗斜凤。条脱擎杯腕嫌重。燕子入帘飞画栋。雨馀深院，漏催清夜，更轧秦筝送。
青玉案·花王独占春风远
作者：张元干
朝代：宋
体裁：词

花王独占春风远。看百卉、芳菲遍。五福长随今日宴。粉光生艳，宝香飘雾，方响流苏颤。寿祺堂上修篁畔。乳燕双双贺新院。玉斝明年何处劝。旌幢满路，貂蝉宜面，归觐黄金殿。
青玉案（再和）
作者：张元干
朝代：宋

王孙陌上春风E649。蕊珠宴、云軿从。归去笙歌常醉拥。蜡残花炬，月侵冰簟，惯作凉堂梦。
玉人劝客钗斜凤。条脱擎杯腕嫌重。燕子入帘飞画栋。雨余深院，漏催清夜，更轧秦筝送。
青玉案（生朝）
作者：张元干
朝代：宋

花王独占春风远。看百卉、芳菲遍。五福长随今日宴。粉光生艳，宝香飘雾，方响流苏颤。寿祺堂上修篁畔。乳燕双双贺新院。玉斝明年何处劝。旌方童满路，貂蝉宜面，归觐黄金殿。
青玉案（生朝）
作者：张元干
朝代：宋
体裁：词

银潢露洗冰轮皎。谪仙下、蓬莱岛。帘卷横山珠翠绕。生朝香雾，玳筵丝管，长醉壶天晓。金銮夜锁麻新草。入辅明光拜元老。看取明年人总道。中兴贤相，太平时世，分外风光好。
青玉案（筠翁生朝）
作者：张元干
朝代：宋
体裁：词

水芝香远摇红影。泛瑞霭、横山顶。缥缈笙歌云不定。玉钩斜挂，素蟾初满，醉惬浮瓜冷。庭兰戏彩传金鼎。小袖青衫更辉映。谁道筠溪归计近。秋风催去，凤池难老，长把中书印。
题企疏堂
作者：张元干
朝代：宋
体裁：七言律诗

出处当师汉大夫，立朝常拟赋归欤。赐金端为供行乐，燕客犹疑是送车。欲识吴门重解组，要符潭府向移书。闻知剩有闲风月，宅相须留待小疏。
题六代祖师画像
作者：张元干
朝代：宋
体裁：七言绝句

一苇浮江双履归，花开震旦共传衣。本来心印无文字，画到卢能足是非。
题忠上人墨梅
作者：张元干
朝代：宋

寒梢的皪昏鸦，雪后风前皎月华。结习未除羞老眼，更看淡墨幻空花。
题忠上人墨梅
作者：张元干
朝代：宋
体裁：七言绝句

寒梢的皪点昏鸦，雪后风前皎月华。结习未除羞老眼，更看淡墨幻空花。
题独爱轩
作者：张元干
朝代：宋
体裁：七言绝句

此君风味极不浅，户外俗人来未曾。老石寒藤同一笑，我知公是在家僧。
题独爱轩
作者：张元干
朝代：宋

此君风味极不浅，户外俗人来未曾。老石寒藤同一笑，我知公是在家曾。
题王岩起乐斋
作者：张元干
朝代：宋

宦游适乐土，宴坐名乐斋。
问君何独乐，胸中高崔嵬。
轩裳傥来物，世途吁可哀。
纷然鸡鹜争，陷穽成祸胎。
不如寻蠹鱼，简编阅兴衰。
万事付杯酒，百年俱劫灰。
搘颐忽长啸，妙想从天回。
人生行乐耳，勿为华髮催。
题王岩起乐斋
作者：张元干
朝代：宋

宦游适乐土，宴坐名乐斋。问君何独乐，胸中高崔嵬。轩裳傥来物，世途吁可哀。纷然鸡鹜争，陷阱成祸胎。不如寻蠹鱼，简编阅兴衰。万事付杯酒，百年俱劫灰。搘颐忽长啸，妙想从天回。人生行乐耳，勿为华发催。
题王岩起乐斋
作者：张元干
朝代：宋

宦游适乐土，宴坐名乐斋。问君何独乐，胸中高崔嵬。轩裳傥来物，世途吁可哀。纷然鸡鹜争，陷阱成祸胎。不如寻蠹鱼，简编阅兴衰。万事付杯酒，百年俱劫灰。支颐忽长啸，妙想从天回。人生行乐耳，勿为华发催。
风流子·飞观插雕粱
作者：张元干
朝代：宋
体裁：词

飞观插雕粱。
凭虚起、缥缈五云乡。
对山滴翠岚，两眉浓黛，水分双派，满眼波光。
曲栏干外，汀烟轻冉冉，莎草细茫茫。
无数钓舟，最宜烟雨，有如图画，浑似潇湘。
使君行乐处，秦筝弄哀怨，云鬓分行。
心醉一缸春色，满座疑香。
有天涯倦客，尊前回首，听彻伊川，恼损柔肠。
不似碧潭双剑，犹解相将。
风流子（政和间过延平，双溪阁落成，席上赋）
作者：张元干
朝代：宋
体裁：词

飞观插雕梁。凭虚起、缥缈五云乡。对山滴翠岚，两眉浓黛，水分双派，满眼波光。曲栏干外，汀烟轻冉冉，莎草细茫茫。无数钓舟，最宜烟雨，有如图画，浑似潇湘。使君行乐处，秦筝弄哀怨，云鬓分行。心醉一缸春色，满座疑香。有天涯倦客，尊前回首，听彻伊川，恼损柔肠。不似碧潭双剑，犹解相将。
高尚居士
作者：张元干
朝代：宋

卜室高垣桑柘边，空中来往尽飞仙。似闻一举三千里，更待成功上九天。往在澶渊过我家，自怜凡骨走天涯。丹青始识先生面，点化何时一粒砂。
高尚居士·其一
作者：张元干
朝代：宋
体裁：七言绝句

卜室高垣桑柘边，空中来往尽飞仙。似闻一举三千里，更待成功上九天。
高尚居士·其二
作者：张元干
朝代：宋
体裁：七言绝句

往在澶渊过我家，自怜凡骨走天涯。丹青始识先生面，点化何时一粒砂。
鱼游春水
作者：张元干
朝代：宋

芳洲生蘋芷。宿雨收晴浮暖翠。烟光如洗，几片花飞点泪。清镜空馀白发添，新恨谁传红绫寄。溪涨岸痕，浪吞沙尾。老去情怀易醉。十二栏干慵遍倚。双凫人惯风流，功名万里。梦想浓妆碧云边，目断归帆夕阳里。何时送客，更临春水。
鱼游春水
作者：张元干
朝代：宋
体裁：词

芳洲生蘋芷。宿雨收晴浮暖翠。烟光如洗，几片花飞点泪。清镜空馀白发添，新恨谁传红绫寄。溪涨岸痕，浪吞沙尾。老去情怀易醉。十二阑干慵遍倚。双凫人惯风流，功名万里。梦想浓妆碧云边，目断归帆夕阳里。何时送客，更临春水。
鱼游春水 其十四 送吕居仁召赴行在所
作者：张元干
朝代：宋
体裁：词

戎虏乱中夏，星历一周天。干戈未定，悲咤河洛尚腥膻。万里两宫无路。政仰君王神武。愿数中兴年。吾道尊洙泗，何暇议伊川。吕公子，三世相，在凌烟。诗名独步，焉用儿辈更毛笺。好去承明谠论。照映金狨带稳。恩与荔枝偏。回首东山路，池阁醉双莲。
鱼游春水·芳洲生苹芷
作者：张元干
朝代：宋
体裁：词

芳洲生苹芷。
宿雨收晴浮暖翠。
烟光如洗，几片花飞点泪。
清镜空馀白发添，新恨谁传红绫寄。
溪涨岸痕，浪吞沙尾。
老去情怀易醉。
十二栏干慵遍倚。
双凫人惯风流，功名万里。
梦想浓妆碧云边，目断归帆夕阳里。
何时送客，更临春水。
鱼游春水·芳洲生苹芷
作者：张元干
朝代：宋

芳洲生苹芷，宿雨收晴浮暖翠。烟光如洗，几片花飞点泪。清镜空余白发添，新恨谁传红绫寄。溪涨岸痕，浪吞沙尾。老去情怀易醉。十二阑干慵遍倚。双凫人惯风流，功名万里。梦想浓妆碧云边，目断孤帆夕阳里。何时送客，更临春水。
鱼游春水·芳洲生苹芷
作者：张元干
朝代：宋

芳洲生萍芷。宿雨收晴浮暖翠。烟光如洗，几片花飞点泪。清镜空余白发添，新恨谁传红绫寄。溪涨岸痕，浪吞沙尾。
老去情怀易醉。十二栏干慵遍倚。双凫人惯风流，功名万里。梦想浓妆碧云边，目断归帆夕阳里。何时送客，更临春水。
鹊桥仙
作者：张元干
朝代：宋
体裁：词

靓妆艳态，娇波流眄，双靥横涡半笑。樽前烛畔粉生光，更低唱、新翻转调。花房结子，冰枝清瘦。醉倚香浓寒峭。雏莺新啭上林声，惊梦断、池塘春草。
鹊桥仙·靓妆艳态
作者：张元干
朝代：宋
体裁：词

靓妆艳态，娇波流盼，双靥横涡半笑。
尊前烛畔粉生光，更低唱、新翻转调。
花房结子，冰枝清瘦。
醉依香浓寒峭。
雏莺新啭上林声，惊梦断、池堂春草。
鹧鸪天
作者：张元干
朝代：宋
体裁：词

不怕微霜点玉肌。恨无流水照冰姿。与君著意从头看，初见东南第一枝。人散后，雪晴时。陇头春色寄来迟。使君本是花前客，莫怪殷勤为赋诗。
鹧鸪天·不怕微霜点玉肌
作者：张元干
朝代：宋

不怕微霜点玉肌。
恨无流水照冰姿。
与君着意从头看，初见东南第一枝。
人散后，雪晴时。
陇头春色寄来迟。
使君本是花前客，莫怪殷勤为赋诗。
鹧鸪天·不怕微霜点玉肌
作者：张元干
朝代：宋

不怕微霜点玉肌。恨无流水照冰姿。与君著意从头看，初见东南第一枝。人散後，雪晴时。陇头春色寄来迟。使君本是花前客，莫怪殷勤为赋诗。
麦秋亭
作者：张元干
朝代：宋

东坡喜雨事如此，吾舅名亭思不羣。
不问两歧何许秀，且看十顷卷黄云。
麦秋亭
作者：张元干
朝代：宋
体裁：七言绝句

东坡喜雨事如此，吾舅名亭思不群。不问两歧何许秀，且看十顷卷黄云。
龙眠墨梅
作者：张元干
朝代：宋
体裁：五言绝句

江南一枝春，岁久暗香灭。怪得深夜寒，荒村映残雪。
兰陵王
作者：张元幹
朝代：宋
体裁：词

卷珠箔，朝雨轻阴乍阁。阑干外、烟柳弄晴，芳草侵阶映红药。东风妒花恶，吹落梢头嫩萼。屏山掩、沉水倦熏，中酒心情怯杯勺。
寻思旧京洛，正年少疏狂，歌笑迷著。障泥油壁催梳掠。曾驰道同载，上林携手，灯夜初过早共约，又争言飘泊？
寂寞念行乐。甚粉淡衣襟，音断弦索，琼枝璧月春如昨。怅别后华表，那回双鹤。相思除是，向醉里、暂忘却。
兰陵王·其二
作者：张元幹
朝代：宋
体裁：词

绮霞散。空碧留晴向晚。东风里，天气困人，时节秋千闭深院。帘旌翠波飐。窗影残红一线。春光巧，花脸柳腰，勾引芳菲闹莺燕。闲愁费消遣。想娥绿轻晕，鸾鉴新怨。单衣欲试寒犹浅。羞衾凤空展，塞鸿难托，谁问潜宽旧带眼。念人似天远。迷恋。画堂宴。看最乐王孙，浓艳争劝。兰膏宝篆春宵短。拥檀板低唱，玉杯重暖。众中先醉，谩倚槛、早梦见。
兰陵王·春恨
作者：张元幹
朝代：宋
体裁：词

卷朱箔。朝雨轻阴乍阁。阑干外，烟柳弄晴，芳草侵阶映红药。东风妒花恶。吹落。梢头嫩萼。屏山掩，沈水倦熏，中酒心情怕杯勺。寻思旧京洛。正年少疏狂，歌笑迷著。障泥油壁催梳掠。曾驰道同载，上林携手，灯夜初过早共约。又争信漂泊。寂寞。念行乐。甚粉淡衣襟，音断弦索。琼枝璧月春如昨。怅别后华表，那回双鹤。相思除是，向醉里、暂忘却。
卜算子（其二）
作者：张元幹
朝代：宋
体裁：词

风露湿行云，沙水迷归艇。卧看明河月满空，斗挂苍山顶。万古只青天，多事悲人境。起舞闻鸡酒未醒，潮落秋江冷。
夏云峰丙寅六月为筠翁寿
作者：张元幹
朝代：宋
体裁：词

涌冰轮，飞沆瀣，霄汉万里云开。南极瑞占象纬，寿应三台。锦肠珠唾，钟间气、卓荦天才。正暑，有祥光照社，玉燕投怀。新堂深处捧杯，乍香泛水芝，空翠风回。凉送燕歌缓舞，醉罥瑶钗。长生难老，都道是、柏叶仙阶。笑傲，且山中宰相，平地蓬莱。
宝鼎现（筠翁李似之作此词见招因赋其事，使歌之者想像风味如到山中也）
作者：张元幹
朝代：宋
体裁：词

山庄图画，锦囊吟咏，胸中丘壑。年少日、如虹豪气，吐凤词华浑忘却。便袖手、向岩前溪畔，种满烟梢雾箨。想别墅平泉，当时草木，风流如昨。
瘦藤闲倚看锄药。双芒鞋、雨后常著。目送处、飞鸿灭没，谁问蓬蒿争燕雀。乍霁月、望松云南渡，短艇欹沙夜泊。正万里青冥，千林虚籁，从渠缯缴。
携幼尚有筠丁，谁会得、人生行乐。岸帻纶巾归去，深户香迷翠幕。恐未免、上凌烟阁。好在秋天鹗。念小山丛桂，今宵狂客，不胜杯勺。
忆秦娥·桃花萼
作者：张元幹
朝代：宋
体裁：词

桃花萼。雨肥红绽东风恶。东风恶。长亭无寐，短书难托。征衫辜负深闺约。禁烟时候春罗薄。春罗薄。多应消瘦，可忺梳掠。
春光好·疏雨洗
作者：张元幹
朝代：宋
体裁：词

疏雨洗，细风吹。淡黄时。不分小亭芳草绿，映檐低。楼下十二层梯。日长影里莺啼。倚遍阑干看尽柳，忆腰肢。
浣溪沙·山绕平湖波撼城
作者：张元幹
朝代：宋
体裁：词

山绕平湖波撼城，湖光倒影浸山青，水晶楼下欲三更。雾柳暗时云度月，露荷翻处水流萤，萧萧散发到天明。
瑞鹤仙·寿
作者：张元幹
朝代：宋
体裁：词

倚格天峻阁。舞庭槐阴转，盆榴红烁。香风泛帘幕。拥霞裾琼佩，真珠璎珞。华阳庆渥。诞兰房、流芳秀萼。有赤绳系足，从来相门，自然媒妁。游戏人间荣贵，道要元微，水源清浊。长生大药。彩鸾韵，凤箫鹤。对木公金母，子孙三世，妇姑为寿满酌。看千龄，举家飞升，玉京更乐。
瑞鹤仙（寿）
作者：张元幹
朝代：宋
体裁：词

喜西园放钥。对燕寝香润，棠阴寒薄。东风夜来恶。禁烟时天气，莺啼花落。新晴共约。怕韶光、容易过却。把铜壶、缓浮金杯，禊游行乐。弦索。笙簧声里，还记兰房，正垂罗幕。初眠柳弱。梅如豆，玉如琢。向凤凰池上，鸳鸯影里，他年何啻紫橐。看流芳，继踵韦平，盛传巩洛。
瑞鹧鸪·其一
作者：张元幹
朝代：宋
体裁：词

雏莺初啭斗尖新。双蕊花娇掌上身。总解满斟偏劝客，多生俱是绮罗人。回波偷顾轻招拍，方响底敲更合𥱧。豆蔻梢头春欲透，情知巫峡待为云。
瑞鹧鸪·其二·彭德器出示胡邦衡新句次韵
作者：张元幹
朝代：宋
体裁：词

白衣苍狗变浮云，千古功名一聚尘。好是悲歌将进酒，不妨同赋惜馀春。风光全似中原日，臭味要须我辈人。雨后飞花知底数？醉来赢取自由身。
甲戌正月十四日书所见来日惊蛰节
作者：张元幹
朝代：宋
体裁：诗

老去何堪节物催，放灯中夜忽奔雷。一声大震龙蛇起，蚯蚓虾蟆也出来。
眼儿媚·萧萧疏雨滴梧桐
作者：张元幹
朝代：宋
体裁：词

萧萧疏雨滴梧桐。人在绮窗中。离愁遍绕，天涯不尽，却在眉峰。娇波暗落相思泪，流破脸边红。可怜瘦似，一枝春柳，不奈东风。
石州慢
作者：张元幹
朝代：宋
体裁：词

寒水依痕，春意渐回，沙际烟阔。溪梅晴照生香，冷蕊数枝争发。天涯旧恨，试看几许消魂？长亭门外山重叠。不尽眼中青，是愁来时节。
情切，画楼深闭，想见东风，暗消肌雪。孤负枕前云雨，尊前花月。心期切处，更有多少凄凉，殷勤留于归时说。到得再相逢，恰经年离别。
石州慢·己酉秋，吴兴舟中作
作者：张元幹
朝代：宋
体裁：词

雨急云飞，惊散暮鸦，微弄凉月。谁家疏柳低迷，几点流萤明灭。夜帆风驶，满湖烟水苍茫，菰蒲零乱秋声咽。梦断酒醒时，倚危樯清绝。心折。长庚光怒，群盗纵横，逆胡猖獗。欲挽天河，一洗中原膏血。两宫何处，塞垣只隔长江，唾壶空击悲歌缺。万里想龙沙，泣孤臣吴越。
贺新郎·寄李伯纪丞相
作者：张元幹
朝代：宋
体裁：词

曳杖危楼去。斗垂天、沧波万顷，月流烟渚。扫尽浮云风不定，未放扁舟夜渡。宿雁落、寒芦深处。怅望关河空吊影，正人间、鼻息鸣鼍鼓。谁伴我，醉中舞。十年一梦扬州路。倚高寒、愁生故国，气吞骄虏。要斩楼兰三尺剑，遗恨琵琶旧语。谩暗涩、铜华尘土。唤取谪仙平章看，过苕溪、尚许垂纶否。风浩荡，欲飞举。
贺新郎·送胡邦衡待制
作者：张元幹
朝代：宋
体裁：词

梦绕神州路。怅秋风，连营画角，故宫离黍。底事昆仑倾砥柱，九地黄流乱注？聚万落千村狐兔。天意从来高难问，况人情老易悲难诉！更南浦，送君去。
凉生岸柳催残暑。耿斜河、疏星淡月，断云微度。万里江山知何处？回首对床夜语。雁不到、书成谁与？目尽青天怀今古，肯儿曹恩怨相尔汝？举大白，听金缕。
醉蓬莱（寿）
作者：张元幹
朝代：宋
体裁：词

对小春桃艳，曲室炉红，乍寒天气。七叶蓂开，应金章通贵。梦草银钩，灿花珠唾，是素来风味。满腹经纶，回天议论，昆台仙裔。秘殿升华，紫枢勋旧，退步真祠，简心端扆。迎日天元，听正衙宣制。尽洗中原，遍为霖雨，宴后堂歌吹。柏子千秋，丹砂九转，今宵长醉。
青玉案·月华冷沁花梢露
作者：张元幹
朝代：宋
体裁：词

月华冷沁花梢露。芳意恋、香肌住。心字龙涎饶济楚。素馨风味，碎琼流品，别有天然处。围炉屈曲宜深炷。留取春光向朱户。绿绮声中谁暗许。小窗归去，梦回犹记，金鼎分云缕。
鹊桥仙·靓妆艳态
作者：张元幹
朝代：宋
体裁：词

靓妆艳态，娇波流盼，双靥横涡半笑。尊前烛畔粉生光，更低唱、新翻转调。花房结子，冰枝清瘦。醉倚香浓寒峭。雏莺新啭上林声，惊梦断、池塘春草。
一览亭
作者：张孝祥
朝代：宋

城中十万户，亭脚五千丈。小退雁鹜行，却立云雨上。主人心如此，坐了镜中像。沙尾是我船，烟波更空旷。
一览亭
作者：张孝祥
朝代：宋

城中十万户，亭脚五千丈。
小退鴈鹜行，却立云雨上。
主人心如此，坐了镜中像。
沙尾是我船，烟波更空旷。
七夕
作者：张孝祥
朝代：宋
体裁：古风

去年永州逢七夕，今年衡州逢七夕。往来不敢怨道路，迎送但知惭吏卒。年年七夕有定时，我行属天那得知。东西南北会逢汝，但愿强健无所苦。
万杉寺
作者：张孝祥
朝代：宋

庄田总是昭陵赐，更著官船载御书。今日残僧无饭吃，却催积欠意何如。老干参天一万株，庐山佳处著浮图。只因买断山中景，破费神龙百斛珠。
万杉寺·其一
作者：张孝祥
朝代：宋

庄田总是昭陵赐，更着官船载御书。
今日残僧无饭吃，却催积欠意何如。
万杉寺·其一
作者：张孝祥
朝代：宋

庄田总是昭陵赐，更著官船载御书。今日残僧无饭吃，却催积欠意何如。
万杉寺·其二
作者：张孝祥
朝代：宋

老干参天一万株，庐山佳处著浮图。只因买断山中景，破费神龙百斛珠。
万杉寺·其二
作者：张孝祥
朝代：宋

老榦参天一万株，庐山佳处着浮图。
只因买断山中景，破费神龙百斛珠。
三塔寺阻雨
作者：张孝祥
朝代：宋

塔上一铃语，湖头三日风。苍山在烟外，高浪与天通。市迥薪刍少，僧残像教空。不妨留滞好，且看夕阳红。倦客三杯酒，高僧一味茶。凉风撼杨柳，晴日丽荷花。铎语时鸣塔，渔歌晚钓槎。停舻快清憩，步稳衬明霞。
三塔寺阻雨·其一
作者：张孝祥
朝代：宋
体裁：五言律诗

塔上一铃语，湖头三日风。苍山在烟外，高浪与天通。市迥薪刍少，僧残像教空。不妨留滞好，且看夕阳红。
三塔寺阻雨·其二
作者：张孝祥
朝代：宋
体裁：五言律诗

倦客三杯酒，高僧一味茶。凉风撼杨柳，晴日丽荷花。铎语时鸣塔，渔歌晚钓槎。停舻快清憩，步稳衬明霞。
上丁斋宿
作者：张孝祥
朝代：宋

青衿陪祀忆初年，老矣斋居重慨然。
俎豆不知鹅鹳事，牲牢空荐犬羊羶。
北来被髮车连野，东去乘槎浪接天。
汲汲两宫常旰食，受膰归去泪如川。
上丁斋宿
作者：张孝祥
朝代：宋

青衿陪祀忆初年，老矣斋居重慨然。俎豆不知鹅鹳事，牲牢空荐犬羊膻。北来被发车连野，东去乘槎浪接天。汲汲两宫常旰食，受膰归去泪如川。
上元设醮毕作长句
作者：张孝祥
朝代：宋

绿简朱书自叩真，复炉香雾晚絪缊。雪花便作茶花白，春色还随月色新。江涨不忧堤万丈，年丰何啻粟千囷。微生只拟休官去，拜胙归来吉梦频。
上元设醮毕作长句
作者：张孝祥
朝代：宋

绿简朱书自叩真，復炉香雾晚絪缊。
雪花便作茶花白，春色还随月色新。
江涨不忧堤万丈，年丰何啻粟千囷。
微生只拟休官去，拜胙归来吉梦频。
上封寺
作者：张孝祥
朝代：宋

七月十五夜，我在祝融峯。
与世隔几尘，上天通九重。
手取白玉盘，纳之朱陵宫。
羣山罗豆豋，万籁酣笙镛。
尽酌五湖水，劝我酒一钟。
为君赋长言，写向西北风。
上封寺
作者：张孝祥
朝代：宋

七月十五夜，我在祝融峰。与世隔几尘，上天通九重。手取白玉盘，纳之朱陵宫。群山罗豆豋，万籁酣笙镛。尽酌五湖水，劝我酒一钟。为君赋长言，写向西北风。
上辟廱
作者：张孝祥
朝代：宋

金铜隐花古龙涩，朱干大羽纷纭立。宝钟玉磬垂丁东，和鸾雍雍八音翕。鲸吞虎噬二十年，至尊戎衣不解鞍。里中小儿事刀剑，管钥掷去尘漫漫。真儒倏兴明典礼，周庠连云斩荆祀。银袍如云拱翠华，师儒便坐讲经旨。
上辟廱
作者：张孝祥
朝代：宋

金铜隠花古龙涩，朱干大羽纷纭立。
宝钟玉磬垂丁东，和鸾雍雍八音翕。
鲸吞虎噬二十年，至尊戎衣不解鞍。
里中小儿事刀剑，管钥掷去尘漫漫。
真儒倏兴明典礼，周庠连云斩荆祀。
银袍如云拱翠华，师儒便坐讲经旨。
与同僚十五人谢晴东明得渊字
作者：张孝祥
朝代：宋
体裁：七言律诗

灵光便满恒沙界，大士重来七十年。秋入郊原成乐岁，风随箫鼓散香烟。定知蛮獠安三窟，更遣蛟龙閟九渊。太守忧民但逃责，所忻毕至有群贤。
与荐福
作者：张孝祥
朝代：宋
体裁：七言绝句

湖上童童百亩阴，丹楼碧阁照清深。不嫌歌板相喧聒，要见桃花印此心。
与赵李二同年夜饮有怀石使君惠叔
作者：张孝祥
朝代：宋
体裁：古风

佳月久不见，忽见如故人。清风何方来，过我孤竹君。我有一尊酒，政为二子斟。会此风月宵，更觉笑语新。北城石先生，欲唤不敢频。坐上欠此客，长怀渺无津。南方凤之徒，瑞世五色文。铁石赋梅花，一洗瘴海氛。台家须贡珍，我欲列九阍。且补谏官阙，日酌白兽尊。
与邵阳李守二子用东坡韵
作者：张孝祥
朝代：宋
体裁：古风

两李有佳句，冰雪洒肺肝。清越石在悬，圆熟珠走盘。我家十二楼，下俯千仞湍。谁掣白玉琐，借与二子看。临风度长篴，瘴海为清寒。却立望九州，隘狭非所安。便欲驭长鲲，九万扶摇抟。神山在吾牖，弱水空瀰漫。回首五千劫，不费一指弹。绝笑尘中年，摄提与涒滩。
与邵阳李守二子用东坡韵
作者：张孝祥
朝代：宋

两李有佳句，冰雪洒肺肝。清越石在悬，圆熟珠走盘。我家十二楼，下俯千仞湍。谁掣白玉琐，借与二子看。临风度长篴，瘴海为清寒。却立望九州，隘陕非所安。便欲驭长鲲，九万扶摇抟。神山在吾牖，弱水空瀰漫。回首五千劫，不费一指弹。绝笑尘中年，摄提与涒滩。
与邵阳李守二子用东坡韵
作者：张孝祥
朝代：宋

两李有佳句，冰雪洒肺肝。
清越石在悬，圆熟珠走盘。
我家十二楼，下俯千仞湍。
谁掣白玉琐，借与二子看。
临风度长篴，瘴海为清寒。
却立望九州，隘陿非所安。
便欲驭长鲲，九万扶摇抟。
神山在吾牖，弱水空瀰漫。
回首五千劫，不费一指弹。
绝笑尘中年，摄提与涒滩。
丑奴儿
作者：张孝祥
朝代：宋

珠灯璧月年时节，纤手同携。今夕谁知。自捻梅花劝一卮。
逢人问道归来也，日日佳期。管有来时。趁得收灯也未迟。
丑奴儿/采桑子
作者：张孝祥
朝代：宋

十分济楚邦之媛，此日追游。雨霁云收。梦入潇湘不那愁。主人白玉堂中老，曾侍凝旒。满酌琼舟。即上虚皇香案头。珠灯璧月年时节，纤手同携。今夕谁知，自捻梅花劝一卮。逢人问道归来也，日日佳期。管有来时。趁得收灯也未迟。无双谁似黄郎子，自郐无讥。月满星稀。想见歌场夜打围。画眉京兆风流甚，应赋蛜蝛。杨柳依依。何日文箫共驾归。
丑奴儿/采桑子 其三 王公泽为予言查山之胜，戏赠
作者：张孝祥
朝代：宋
体裁：词

十年闻说查山好，何日追游。木落霜秋。梦想云溪不耐愁。主人好事长留客，尊酒夷犹。一笑登楼。兴在西峰上上头。
丑奴儿/采桑子·其一
作者：张孝祥
朝代：宋
体裁：词

十分济楚邦之媛，此日追游。雨霁云收。梦入潇湘不耐愁。主人白玉堂中老，曾侍凝旒。满酌琼舟。即上虚皇香案头。
丑奴儿/采桑子·其二
作者：张孝祥
朝代：宋

珠灯璧月年时节，纤手同携。今夕谁知，自捻梅花劝一卮。逢人问道归来也，日日佳期。管有来时。趁得收灯也未迟。
丑奴儿/采桑子·其二
作者：张孝祥
朝代：宋
体裁：词

珠灯璧月年时节，纤手同携。今夕谁知，自撚梅花劝一卮。逢人问道归来也，日日佳期。管有来时。趁得收灯也未迟。
丑奴儿·采桑子·十分济楚邦之媛
作者：张孝祥
朝代：宋
体裁：词

十分济楚邦之媛，此日追游。雨霁云收。梦入潇湘不那愁。主人白玉堂中老，曾侍凝旒。满酌琼舟。即上虚皇香案头。
丑奴儿·采桑子·十年闻说查山好
作者：张孝祥
朝代：宋
体裁：词

十年闻说查山好，何日追游。木落霜秋。梦想云溪不那愁。主人好事长留客，尊酒夷犹。一笑登楼。兴在西峰上上头。
丑奴儿·采桑子·无双谁似黄郎子
作者：张孝祥
朝代：宋
体裁：词

无双谁似黄郎子，自郐无讥。月满星稀。想见歌场夜打围。画眉京兆风流甚，应赋蛜蝛。杨柳依依。何日文箫共驾归。
丑奴儿·采桑子·珠灯璧月年时节
作者：张孝祥
朝代：宋
体裁：词

珠灯璧月年时节，织手同携。
今夕谁知，自拈梅花劝一卮。
逢人问道归来也，日日佳期。
管有来时。
趁得手灯也未迟。
丑奴儿（张仲钦母夫人寿）
作者：张孝祥
朝代：宋
体裁：词

年年有个人生日，谁似君家。谁似君家。八十慈亲发未华。棠阴阁上棠阴满，满劝流霞。满劝流霞。来岁应添宰路沙。
丑奴儿（张仲钦生日用前韵）
作者：张孝祥
朝代：宋
体裁：词

伯鸾德耀贤夫妇，见说宜家。见说宜家。庭砌森森长玉华。天公遣注长生籍，服日餐霞。服日餐霞。寿纪应须海算沙。
丙戌七夕入衡阳境独游岸傍小寺
作者：张孝祥
朝代：宋

七年暑中行，道路万里赊。今夕已七夕，我犹在天涯。系船苍石根，人影散晚沙。上岸是修竹，仄径如行蛇。茅屋四五间，往昔佛所家。经禅劫火尽，旧观初萌芽。墙叠古瓦盆，僧披破袈裟。喜闻拄杖声，扫地自点茶。何以为我娱，冰雪汲井花。一洗十日渴，分凉到童髽。盈盈牛女期，不著雨洗车。疏星银汉动，新月玉钩斜。更呼老奚官，卷芦作鸣笳。莫惊潭中龙，聊起栖树鸦。
丙戌七夕入衡阳境独游岸傍小寺
作者：张孝祥
朝代：宋

七年暑中行，道路万里赊。
今夕已七夕，我犹在天涯。
繫船苍石根，人影散晚沙。
上岸是修竹，仄径如行蛇。
茅屋四五间，往昔佛所家。
经禅劫火尽，旧观初萌芽。
墙迭古瓦盆，僧披破袈裟。
喜闻拄杖声，扫地自点茶。
何以为我娱，冰雪汲井花。
一洗十日渴，分凉到童髽。
盈盈牛女期，不着雨洗车。
疏星银汉动，新月玉鈎斜。
更呼老奚官，卷芦作鸣笳。
莫惊潭中龙，聊起栖树鸦。
丙戌七月望日自南台游福严书留山中
作者：张孝祥
朝代：宋

乞我一枝筇，经行又别峯。
水流仙界叶，风落化城钟。
锡去泉无恙，车行石有踪。
却怜磨衲老，曾见两儒宗。
丙戌七月望日自南台游福严书留山中
作者：张孝祥
朝代：宋

乞我一枝筇，经行又别峰。水流仙界叶，风落化城钟。锡去泉无恙，车行石有踪。却怜磨衲老，曾见两儒宗。
东坝
作者：张孝祥
朝代：宋

固城朝送客，东坝晚留侬。
浙近风烟好，春回港汊通。
北来愁乱辙，南去喜疎篷。
不是趋朝市，松江学钓翁。
东坝
作者：张孝祥
朝代：宋

固城朝送客，东坝晚留侬。浙近风烟好，春回港汊通。北来愁乱辙，南去喜疏篷。不是趋朝市，松江学钓翁。
东坡
作者：张孝祥
朝代：宋

系船著西日，曳杖过东坡。暗井蛙成部，荒祠鸟作窠。老仙骑鹤去，稚子饭牛歌。兴废何须问，斯文自不磨。
东坡
作者：张孝祥
朝代：宋

繫船着西日，曳杖过东坡。
暗井蛙成部，荒祠鸟作窠。
老仙骑鹤去，穉子饭牛歌。
兴废何须问，斯文自不磨。
中秋书事
作者：张孝祥
朝代：宋

江月清光冷，波亭夜色奇。流萤翻露草，倦鹊绕风枝。素魄不长满，故人频语离。有怀千里恨，若为一杯辞。
中秋书事
作者：张孝祥
朝代：宋

江月清光冷，波亭夜色奇。
流萤翻露草，倦鹊遶风枝。
素魄不长满，故人频语离。
有怀千里恨，若为一杯辞。
中秋观月齐云楼用孙昌符韵
作者：张孝祥
朝代：宋
体裁：七言律诗

玉宇无尘夜气清，银河彻底素波明。人应好月同千里，身在高楼近五城。丹桂定知怜我老，绿尊何惜为君倾。建章鳷鹊当年梦，便欲凭空上玉京。
中隐
作者：张孝祥
朝代：宋

吾家中隐君，才比万斛泉。短小精悍姿，一剑当雄边。去年郴州贼，俯视衡岳颠。君从襄阳来，孤忠作戈鋋。谭笑百雉安，净洗湖岭烟。谓当酬王勋，金印如斗悬。言归遽如许，此意谁为宣。小隐即居山，大隐即居廛。夫君处其中，政尔当留连。早晚有诏书，唤君远朝天。欲为中隐游，更著三十年。
中隠
作者：张孝祥
朝代：宋

吾家中隠君，才比万斛泉。
短小精悍姿，一剑当雄边。
去年郴州贼，俯视衡岳颠。
君从襄阳来，孤忠作戈鋋。
谭笑百雉安，凈洗湖岭烟。
谓当酬王勋，金印如斗悬。
言归遽如许，此意谁为宣。
小隠即居山，大隠即居廛。
夫君处其中，政尔当留连。
早晚有诏书，唤君远朝天。
欲为中隠游，更着三十年。
丰城观音院有胡明仲范伯达汪彦章诸公题字
作者：张孝祥
朝代：宋
体裁：七言绝句

中兴人物数诸公，遗墨凄然野寺中。欲访英灵无处所，独搔蓬鬓立西风。
临发再和
作者：张孝祥
朝代：宋

水落鱼成塞，风高雁欲书。公为东道主，我滞北辕车。边障无传警，朝廷有拜除。江干便迎候，此别未云疏。
临发再和
作者：张孝祥
朝代：宋

水落鱼成塞，风高鴈欲书。
公为东道主，我滞北辕车。
边障无传警，朝廷有拜除。
江干便迎候，此别未云疎。
临江仙
作者：张孝祥
朝代：宋

罨画楼前初立马，隔帘笑语相亲。铅华洗尽见天真。衫儿轻罩雾，髻子直梳云。翠叶银丝簪末利，樱桃澹注香唇。见人不语解留人。数杯愁里酒，两眼醉时春。
临江仙
作者：张孝祥
朝代：宋
体裁：词

试问宜楼楼下竹，年来应长新篁。使君五岭又三湘。旧游知好在，熟处更难忘。尚念论心舒歗否，只今湖海相望。遥怜阴过酒尊凉。举觞须酹我，门外是清江。
临江仙
作者：张孝祥
朝代：宋

试问梅花何处好，与君藉草携壶。西园清夜片尘无。一天云破碎，两树玉扶疏。谁擪昭华吹古怨，散花便满衣裾。只疑幽梦在清都。星稀河影转，霜重月华孤。试问宜楼楼下竹，年来应长新篁。使君五岭又三湘。旧游知好在，熟处更难忘。尚念论心舒啸否，只今湖海相望。遥怜阴过酒尊凉。举觞须酹我，门外是清江。
临江仙
作者：张孝祥
朝代：宋

误入蓬莱仙境，松风十里凄凉。众中仙子淡梳妆。瑶琴横膝上，一曲泛宫商。独步寂寥归去睡，月华冷淡高堂。觉来犹惜有馀香。有心归洛浦，无计梦襄王。
临江仙·其一
作者：张孝祥
朝代：宋

试问梅花何处好，与君藉草携壶。西园清夜片尘无。一天云破碎，两树玉扶疏。谁擪昭华吹古怨，散花便满衣裾。只疑幽梦在清都。星稀河影转，霜重月华孤。
临江仙·罨画楼前初立马
作者：张孝祥
朝代：宋

罨画楼前初立马，隔帘笑语相亲。铅华洗尽见天真。衫儿轻罩雾，髻子直梳云。翠叶银丝簪末利，樱桃淡注香唇。见人不语解留人。数杯愁里酒，两眼醉时春。
临江仙·罨画楼前初立马
作者：张孝祥
朝代：宋
体裁：词

罨画楼前初立马，隔帘笑语相亲。
铅华洗尽见天真。
衫儿轻罩雾，髻子直梳云。
翠叶银丝簪末利，樱桃澹住香唇。
见人不语解留人。
数杯愁里酒，两眼醉时春。
临江仙·试问宜楼楼下竹
作者：张孝祥
朝代：宋
体裁：词

试问宜楼楼下竹，年来应长新篁。使君五岭又三湘。旧游知好在，熟处更难忘。尚念论心舒啸否，只今湖海相望。遥怜阴过酒尊凉。举觞须酹我，门外是清江。
临江仙·试问梅花何处好
作者：张孝祥
朝代：宋
体裁：词

试问梅花何处好，与君藉草携壶。
西园清夜片尘无。
一天云破碎，两树玉扶疏。
谁擫昭华吹古怨，散花便满衣裾。
只疑幽梦在清都。
星稀河影转，霜重月华孤。
临江仙·试问梅花何处好
作者：张孝祥
朝代：宋

试问梅花何处好，与君藉草携壶。西园清夜片尘无。一天云破碎，两树玉扶疏。谁擫昭华吹古调，散花便满衣裾。只疑幽梦在清都。星稀河影转，霜重月华孤。
书怀
作者：张孝祥
朝代：宋
体裁：古风

七夕在衡阳，九日在蕲州。秋风浩如海，我行尚扁舟。破帽不堪落，菊花空满头。醉眼忽瞠若，悠然过沧洲。
二郎神·七夕
作者：张孝祥
朝代：宋
体裁：词

坐中客。共千里、潇湘秋色。渐万宝西成农事了，䆉稏看、黄云阡陌。桥口橘洲风浪稳，岳镇耸、倚天青壁。追前事、兴亡相续，空与山川陈迹。南国。都会繁盛，依然似昔。聚翠羽明珠三市满，楼观涌、参差金碧。乞巧处、家家追乐事，争要做、丰年七夕。愿明年强健，百姓欢娱，还如今日。
二郎神·坐中客
作者：张孝祥
朝代：宋
体裁：词

坐中客。共千里、潇湘秋色。渐万宝西成农事了，䆉稏看、黄云阡陌。乔□橘洲风浪稳，岳镇耸、倚天青壁。追前事、兴亡相续，空与山川陈迹。南国。都会繁盛，依然似昔。聚翠羽明珠三市满，楼观涌、参差金碧。乞巧处、家家追乐事，争要做、丰年七夕。愿明年强健，百姓欢娱，还如今日。
二郎神·坐中客
作者：张孝祥
朝代：宋
体裁：词

坐中客。共千里、潇湘秋色。渐万宝西成农事了，罢稏看、黄云阡陌。乔□橘洲风浪稳，岳镇耸、倚天青壁。追前事、与亡相续，空与山川陈迹。南国。都会繁盛，依然似昔。聚翠羽明珠三市满，楼观涌、参差金碧。乞巧处、家家追乐事，争要做、丰年七夕。愿明年强健，百姓欢娱，还如今日。
从吴伯承乞茶
作者：张孝祥
朝代：宋
体裁：七言绝句

三月新茶犹未识，作诗去问野堂君。春风有脚家家到，定为粗官不见分。
从张唐卿乞韭黄
作者：张孝祥
朝代：宋

雪压畦蔬僮手皲，度郎多日欠常珍。
悬知旅食初无恙，窖裏黄芽借得春。
从张唐卿乞韭黄
作者：张孝祥
朝代：宋

雪压畦蔬僮手皲，度郎多日欠常珍。悬知旅食初无恙，窖里黄芽借得春。
从张钦夫觅纸
作者：张孝祥
朝代：宋
体裁：古风

蜀江捣麻色胜玉，百金才能致一幅。君家入则充栋宇，再拜未肯乞纤粟。为君破悭作此诗，担囊揭箧应有时。比邻寒亡忌唇齿，君但勤渠送川纸。
以水仙花供都运判院
作者：张孝祥
朝代：宋

十月西湖冰齿凉，梅间松下小齐房。幽芳靓色天为笑，落莫南来也自香。瘴土风烟那有此，却疑姑射是前身。冰肌玉骨谁消得，付与霜台衣绣人。
以水仙花供都运判院·其一
作者：张孝祥
朝代：宋
体裁：七言绝句

十月西湖冰齿凉，梅间松下小齐房。幽芳靓色天为笑，落莫南来也自香。
以水仙花供都运判院·其二
作者：张孝祥
朝代：宋
体裁：七言绝句

瘴土风烟那有此，却疑姑射是前身。冰肌玉骨谁消得，付与霜台衣绣人。
以茶芽焦坑送周德友德友来索赐茶仆无之也
作者：张孝祥
朝代：宋

帝家好赐矞云龙，祇到调元六七公。赖有家山供小草，犹堪诗老荐春风。仇池诗中识焦坑，风味官焙可抗行。钻馀权倖亦及我，十辈走前公试烹。
以茶芽焦坑送周德友德友来索赐茶仆无之也·其一
作者：张孝祥
朝代：宋

帝家好赐矞云龙，祇到调元六七公。赖有家山供小草，犹堪诗老荐春风。
以茶芽焦坑送周德友德友来索赐茶仆无之也·其一
作者：张孝祥
朝代：宋

帝家好赐矞云龙，祇到调元六七公。
頼有家山供小草，犹堪诗老荐春风。
以茶芽焦坑送周德友德友来索赐茶仆无之也·其二
作者：张孝祥
朝代：宋

仇池诗中识焦坑，风味官焙可抗行。
钻余权倖亦及我，十辈走前公试烹。
以茶芽焦坑送周德友德友来索赐茶仆无之也·其二
作者：张孝祥
朝代：宋

仇池诗中识焦坑，风味官焙可抗行。钻馀权倖亦及我，十辈走前公试烹。
仲钦寄民为重斋诗和答
作者：张孝祥
朝代：宋

斋中寒日影珑葱，斋外参天十八公。二十四州民乐否，莫教一物怨途穷。玉节南来两使星，埋轮折槛有家声。不嫌斋榜民为重，去国当时一叶轻。德意丁宁到绿林，都捐刀剑作齐民。皇华入奏天颜喜，趁得朝元第四春。行边使者几时回，寄我清风欲满怀。已把十诗镌乐石，为公满意落新斋。蛮烟瘴雨侵行李，每向南云有所思。定自为民忘涉险，请君细读寄来诗。
仲钦寄民为重斋诗和答·其一
作者：张孝祥
朝代：宋
体裁：七言绝句

斋中寒日影珑葱，斋外参天十八公。二十四州民乐否，莫教一物怨途穷。
仲钦寄民为重斋诗和答·其三
作者：张孝祥
朝代：宋
体裁：七言绝句

德意丁宁到绿林，都捐刀剑作齐民。皇华入奏天颜喜，趁得朝元第四春。
仲钦寄民为重斋诗和答·其二
作者：张孝祥
朝代：宋
体裁：七言绝句

玉节南来两使星，埋轮折槛有家声。不嫌斋榜民为重，去国当时一叶轻。
仲钦寄民为重斋诗和答·其五
作者：张孝祥
朝代：宋
体裁：七言绝句

蛮烟瘴雨侵行李，每向南云有所思。定自为民忘涉险，请君细读寄来诗。
仲钦寄民为重斋诗和答·其四
作者：张孝祥
朝代：宋
体裁：七言绝句

行边使者几时回，寄我清风欲满怀。已把十诗镌乐石，为公满意落新斋。
任守作醮为民祈福先期而雪是日开霁
作者：张孝祥
朝代：宋
体裁：七言律诗

紫府仙人自列真，绿章封事更通神。清尘已作连宵雪，不夜潜回万屋春。玉节朱幡来浩荡，云车风马正纷纶。步虚声彻朝元路，便挈荷囊款帝闉。
余干赵公頙贤宗室也魏公题其堂曰养正且为作铭取易颐之义刻碑堂上予过之为赋诗
作者：张孝祥
朝代：宋

眼裏纷纷不要同，从教三径满蒿蓬。
肯来与子谈周易，此去何人识魏公。
家近星辰双阙北，身居烟浪五湖东。
清台有日占云气，一丈丰碑夜贯虹。
借魏元理画
作者：张孝祥
朝代：宋

复古殿中留醉墨，只今神品世间无。衡山尚画传家宝，花鸭来禽肯借不。
借魏元理画
作者：张孝祥
朝代：宋

復古殿中留醉墨，只今神品世间无。
衡山尚画传家宝，花鸭来禽肯借不。
偶得四月菊以奉提刑运使
作者：张孝祥
朝代：宋

午阴篱落小裴回，底许清香鼻观来。定自霜台风力峻，故教霜菊暑中开。金缕裁衣玉缀裳，扫除瘴暑作秋香。一杯拟做重阳赏，更借西风一夜凉。
偶得四月菊以奉提刑运使·其一
作者：张孝祥
朝代：宋
体裁：七言绝句

午阴篱落小裴回，底许清香鼻观来。定自霜台风力峻，故教霜菊暑中开。
偶得四月菊以奉提刑运使·其二
作者：张孝祥
朝代：宋
体裁：七言绝句

金缕裁衣玉缀裳，扫除瘴暑作秋香。一杯拟做重阳赏，更借西风一夜凉。
偶得新茶献提刑丈既寿北堂太夫人亦可助齐眉之饷也
作者：张孝祥
朝代：宋
体裁：七言绝句

龙焙新春出尚方，细官佳句总堪尝。遥知举案齐眉处，再拜萱堂寿未央。
元宵同张钦夫邵怀英分韵得红旗字
作者：张孝祥
朝代：宋

佳月妒纤云，微和扇东风。聊持一杯渌，共此千灯红。吾宗延阁英，圣学与天通。且最治郡课，遂收活国功。邵子坐学官，今日有诏追。道山萃竹帛，武库森戈旗。文武要两有，腐儒不足为。明年燕端门，举酒还相思。
元宵同张钦夫邵怀英分韵得红旗字·其一
作者：张孝祥
朝代：宋

佳月妒纤云，微和扇东风。聊持一杯渌，共此千灯红。吾宗延阁英，圣学与天通。且最治郡课，遂收活国功。
元宵同张钦夫邵怀英分韵得红旗字·其一
作者：张孝祥
朝代：宋

佳月妬纤云，微和扇东风。
聊持一杯渌，共此千灯红。
吾宗延阁英，圣学与天通。
且最治郡课，遂收活国功。
元宵同张钦夫邵怀英分韵得红旗字·其二
作者：张孝祥
朝代：宋
体裁：古风

邵子坐学官，今日有诏追。道山萃竹帛，武库森戈旗。文武要两有，腐儒不足为。明年燕端门，举酒还相思。
入桂林歇滑石驿题碧玉泉
作者：张孝祥
朝代：宋

百折崎岖岭路头，一环清駃石间流。须君净洗南来眼，此去山川胜北州。
入桂林歇滑石驿题碧玉泉
作者：张孝祥
朝代：宋

百折崎岖岭路头，一环清駃石间流。
须君凈洗南来眼，此去山川胜北州。
入清江界地名九段田沃壤百里黄云际天他处未有也
作者：张孝祥
朝代：宋
体裁：七言律诗

野水瀰漫欲涨川，稻云烘日更连天。定无适粤千金橐，可买临江九段田。黄犊眠边高树荫，白鸡啼处远炊烟。此中若许投簪绂，便老锄耰卜数椽。
八桂堂池上赏莲纳凉
作者：张孝祥
朝代：宋
体裁：古风

山月半池白，水风终夜凉。蛙声作鼓吹，芰制为衣裳。万里俱远客，三人同一觞。但使岭海丰，此乐未渠央。
六州歌头
作者：张孝祥
朝代：宋
体裁：词

长淮望断，关塞莽然平。征尘暗，霜风劲，悄边声。黯消凝，追想当年事，殆天数，非人力；洙泗上，弦歌地，亦膻腥。隔水毡乡，落日牛羊下，区脱纵横。看名王宵猎，骑火一川明，笳鼓悲鸣，遣人惊。
念腰间箭，匣中剑，空埃蠹，竟何成！时易失，心徒壮，岁将零，渺神京。干羽方怀远，静烽燧，且休兵。冠盖使，纷驰骛，若为情。闻道中原遗老，常南望、翠葆霓旌。使行人到此，忠愤气填膺，有泪如倾。
六州歌头
作者：张孝祥
朝代：宋

长淮望断，关塞莽然平。征尘暗，霜风劲，悄边声。黯销凝。追想当年事，殆天数，非人力，洙泗上，弦歌地，亦膻腥。隔水毡乡，落日牛羊下，区脱纵横。看名王宵猎，骑火一川明。笳鼓悲鸣。遣人惊。念腰间箭，匣中剑，空埃蠹，竟何成。时易失，心徒壮，岁将零。渺神京。干羽方怀远，静烽燧，且休兵。冠盖使，纷驰骛，若为情。闻道中原遗老，常南望，羽葆霓旌。使行人到此，忠愤气填膺。有泪如倾。
六州歌头
作者：张孝祥
朝代：宋
体裁：词

长淮望断，关塞莽然平。征尘暗，霜风劲，悄边声。黯销凝。追想当年事，殆天数，非人力，洙泗上，弦歌地，亦膻腥。隔水毡乡，落日牛羊下，区脱纵横。看名王宵猎，骑火一川明。笳鼓悲鸣。遣人惊。念腰间箭，匣中剑，空埃蠹，竟何成。时易失，心徒壮，岁将零。渺神京。干羽方怀远，静烽燧，且休兵。冠盖使，纷驰骛，若为情。闻道中原遗老，常南望，翠葆霓旌。使行人到此，忠愤气填膺。有泪如倾。
六州歌头·长怀望断
作者：张孝祥
朝代：宋
体裁：词

长怀望断，关塞莽然平。征尘暗，霜风劲，悄边声。黯销凝。追想当年事，殆天数，非人力，洙泗上，弦歌地，亦膻腥。隔水毡乡，落日牛羊下，区脱纵横。看名王宵猎，骑火一川明。笳鼓悲鸣。遣人惊。念腰间箭，匣中剑，空埃蠹，竟何成。时易失，心徒壮，岁将零。渺神京。干羽方怀远，静烽燧，且休兵。冠盖使，纷驰骛，若为情。闻道中原遗老，常南望，羽葆霓旌。使行人到此，忠愤气填膺。有泪如倾。
六州歌头·长淮望断
作者：张孝祥
朝代：宋

长淮望断，关塞莽然平。征尘暗，霜风劲，悄边声。黯销凝。追想当年事，殆天数，非人力，洙泗上，弦歌地，亦膻腥。隔水毡乡，落日牛羊下，区脱纵横。看名王宵猎，骑火一川明。笳鼓悲鸣。遣人惊。念腰间箭，匣中剑，空埃蠹，竟何成。时易失，心徒壮，岁将零。渺神京。干羽方怀远，静烽燧，且休兵。冠盖使，纷驰骛，若为情。闻道中原遗老，常南望、翠葆霓旌。使行人到此，忠愤气填膺。有泪如倾。
兴安
作者：张孝祥
朝代：宋
体裁：五言律诗

提封连岭海，风土似江吴。仙去山藏乳，商归斗算珠。劭农多乐岁，厉俗有通儒。已过炎关了，吾行且缓驱。
再和
作者：张孝祥
朝代：宋

借雨寻山故自奇，幕中佳客肯相随。
清游端拜史君赐，此乐讵容儿辈知。
暗谷水来鸣杂佩，远峯烟断出修眉。
庾楼百尺江千里，遥忆凭高政索诗。
再和
作者：张孝祥
朝代：宋

借雨寻山故自奇，幕中佳客肯相随。清游端拜史君赐，此乐讵容儿辈知。暗谷水来鸣杂佩，远峰烟断出脩眉。庾楼百尺江千里，遥忆凭高政索诗。
再和
作者：张孝祥
朝代：宋

吾行聊复尔，处处贾胡留。天入星沙晚，风连梦泽秋。未容诗作祟，政要酒浇愁。明月无人伴，携君鹦鹉洲。
再和
作者：张孝祥
朝代：宋

吾行聊復尔，处处贾胡留。
天入星沙晚，风连梦泽秋。
未容诗作祟，政要酒浇愁。
明月无人伴，携君鹦鹉洲。
再和
作者：张孝祥
朝代：宋

雪屋因君发妙思，作歌可比汉芝房。根尘巳證清净慧，鼻观仍薰知见香。玉壶寒露映真色，雾阁云窗立半身。可但凌波学仙子，绝怜空谷有佳人。
再和·其一
作者：张孝祥
朝代：宋

雪屋因君发妙思，作歌可比汉芝房。根尘巳證清净慧，鼻观仍薰知见香。
再和·其一
作者：张孝祥
朝代：宋

雪屋因君发妙思，作歌可比汉芝房。
根尘巳证清凈慧，鼻观仍熏知见香。
再和·其二
作者：张孝祥
朝代：宋
体裁：七言绝句

玉壶寒露映真色，雾阁云窗立半身。可但凌波学仙子，绝怜空谷有佳人。
再用韵
作者：张孝祥
朝代：宋

雪中纸衾有奇趣，煖香夜作椒兰熏。毗耶丈室本无病，天女为散花纷纭。雪花如席风色恶，拥被围炉门不开。我亦穷阎车马绝，一杯相属望君来。
再用韵·其一
作者：张孝祥
朝代：宋

雪中纸衾有奇趣，暖香夜作椒兰熏。
毗耶丈室本无病，天女为散花纷纭。
再用韵·其一
作者：张孝祥
朝代：宋

雪中纸衾有奇趣，煖香夜作椒兰熏。毗耶丈室本无病，天女为散花纷纭。
再用韵·其二
作者：张孝祥
朝代：宋
体裁：七言绝句

雪花如席风色恶，拥被围炉门不开。我亦穷阎车马绝，一杯相属望君来。
再用韵作五公诗
作者：张孝祥
朝代：宋
体裁：七言律诗

公如韩子定飞仙，更喜门人老玉川。莫说诗筒频度岭，即看侯弁去朝天。飞龙位正云霄近，集凤楼高采色鲜。我欲扁舟君记否，但教归去杂民编。
再用韵呈仲钦元顺
作者：张孝祥
朝代：宋

今时朱仲钦，文字有奇气。潜幽睹天奥，隽永得古味。袖手阅世纷，虚心馀乐地。那持瘴野节，不从羽林骑。埋轮吾宗英，补衮五色雉。去年对延英，御坐再三起。忧民甚己溺，稽古乃心醉。天衢行日月，发轫从此始。会当纪鸿业，我笔墨先泚。相期并徵诏，禁殿直清邃。尚忆此追游，班中语相谓。我怀江湖去，初服反芰制。闲边静成趣，岐路险多畏。此事属两君，它年傥终惠。长篇起予病，妙语充法施。调高和难工，初学惭纸费。郊原春无数，风日极清美。已遣具方舟，重游更须记。
再用韵呈仲钦元顺
作者：张孝祥
朝代：宋

今时朱仲钦，文字有奇气。
潜幽覩天奥，隽永得古味。
袖手阅世纷，虚心余乐地。
那持瘴野节，不从羽林骑。
埋轮吾宗英，补衮五色雉。
去年对延英，御坐再三起。
忧民甚己溺，稽古乃心醉。
天衢行日月，发轫从此始。
会当纪鸿业，我笔墨先泚。
相期并征诏，禁殿直清邃。
尚忆此追游，班中语相谓。
我怀江湖去，初服反芰制。
闲边静成趣，岐路险多畏。
此事属两君，它年傥终惠。
长篇起予病，妙语充法施。
调高和难工，初学惭纸费。
郊原春无数，风日极清美。
已遣具方舟，重游更须记。
减字木兰花
作者：张孝祥
朝代：宋

向来省户。谋国参伊吕。暂借良筹非再举。谈笑肃清三楚。
良辰上客徜佯。奏遍犹记传香。此日一尊相属，它时同在岩廊。
减字木兰花 其七 黄坚叟母夫人
作者：张孝祥
朝代：宋
体裁：词

慈闱生日。见说今年年九十。戏綵盈门。大底孩儿七个孙。人间喜事。只这一般难得似。愿我双亲。都似君家太淑人。
减字木兰花 其八 赠尼师，旧角奴也
作者：张孝祥
朝代：宋

吹箫泛月。往事悠悠休更说。拍碎琉璃。始觉从前万事非。清斋净戒。休作断肠垂泪债。识破嚣尘。作个逍遥物外人。
减字木兰花·一尊留夜
作者：张孝祥
朝代：宋

一尊留夜。宾蜡烘帘光激射。冻合铜壶。细听冰帘夜剪酥。清愁冉冉。酒唤红潮登玉脸。明日重看。玉界琼楼特地寒。
减字木兰花·人间奇绝
作者：张孝祥
朝代：宋

人间奇绝。
只有梅花枝上雪。
有个人人。
梅样风标雪样新。
芳心不展。
嫩绿阴阴愁冉冉。
一笑相看。
试荐冰盘一点酸。
减字木兰花·佳人绝妙
作者：张孝祥
朝代：宋
体裁：词

佳人绝妙。
不惜千金频买笑。
燕姹莺娇。
始遣清歌透碧宵。
主人好事。
更倒一尊留客醉。
我醉思家。
月满南池欲漾花。
减字木兰花·其九
作者：张孝祥
朝代：宋
体裁：词

人间奇绝。只有梅花枝上雪。有个人人。梅样风标雪样新。芳心不展。嫩绿阴阴愁冉冉。一笑相看。试荐冰磐一点酸。
减字木兰花·其二
作者：张孝祥
朝代：宋
体裁：词

一尊留夜。宝蜡烘帘光激射。冻合铜壶。细听冰檐夜剪酥。清愁冉冉。酒唤红潮登玉脸。明日重看。玉界琼楼特地寒。
减字木兰花·其二
作者：张孝祥
朝代：宋
体裁：词

一尊留夜。宾蜡烘帘光激射。冻合铜壶。细听冰檐夜剪酥。清愁冉冉。酒唤红潮登玉脸。明日重看。玉界琼楼特地寒。
减字木兰花·其二
作者：张孝祥
朝代：宋

一尊留夜。宾蜡烘帘光激射。冻合铜壶。细听冰檐夜剪酥。清愁冉冉。酒唤红潮登玉脸。明日重看。玉界琼楼特地寒。爱而不见。立马章台空便面。想像娉婷。只恐丹青画不成。诗人老去。恰要莺莺相伴住。试与平章。岁晚教人枉断肠。阿谁曾见。马上墙阴通半面。玉立娉婷。一点灵犀寄目成。明朝重去。人在横溪溪畔住。乔木千章。摇落霜风只断肠。人间奇绝。只有梅花枝上雪。有个人人。梅样风标雪样新。芳心不展。嫩绿阴阴愁冉冉。一笑相看。试荐冰磐一点酸。枷花搦柳。知道东君留意久。惨绿愁红。憔悴都因一夜风。轻狂蝴蝶。拟欲扶持心又怯。要免离披。不告东君更告谁。
减字木兰花·慈闱生日
作者：张孝祥
朝代：宋
体裁：词

慈闱生日。见说今年年九十。戏彩盈门。大底孩儿七个孙。人间喜事。只这一般难得似。愿我双亲。都似君家太淑人。
减字木兰花·枷花搦柳
作者：张孝祥
朝代：宋
体裁：词

枷花搦柳。知道东君留意久。惨绿愁红。憔悴都因一夜风。轻狂蝴蝶。拟欲扶持心又怯。要免离披。不告东君更告谁。
减字木兰花·江头送客
作者：张孝祥
朝代：宋
体裁：词

江头送客。
枫叶荻花秋索索。
弦索休弹。
清泪无多怕湿衫。
故人相遇。
不醉如何归得去。
我醉望归。
烟满空江月满堤。
减字木兰花·爱而不见
作者：张孝祥
朝代：宋
体裁：词

爱而不见。立马章台空便面。想像娉婷。只恐丹青画不成。诗人老去。恰要莺莺相伴住。试与平章。岁晚教人枉断肠。
减字木兰花·阿谁曾见
作者：张孝祥
朝代：宋
体裁：词

阿谁曾见。马上墙阴通半面。玉立娉婷。一点灵犀寄目成。明朝重去。人在横溪溪畔住。乔木千章。摇落霜风只断肠。
减字木兰花（二十六日立春）
作者：张孝祥
朝代：宋
体裁：词

春如有意。未接年华春已至。春事还新。多得年时五日春。春郊便绿。只向腊前春已足。屈指元宵。正是新春二十朝。
减字木兰花（江阴州治漾花池）
作者：张孝祥
朝代：宋
体裁：词

佳人绝妙。不惜千金频买笑。燕姹莺娇。始遣清歌透碧霄。主人好事。更倒一尊留客醉。我醉思家。月满南池欲漾花。
减字木兰花（琵琶亭林守、王倅送别）
作者：张孝祥
朝代：宋
体裁：词

江头送客。枫叶荻花秋索索。弦索休弹。清泪无多怕湿衫。故人相遇。不醉如何归得去。我醉忘归。烟满空江月满堤。
减字木兰花（赠尼师，旧角奴也）
作者：张孝祥
朝代：宋
体裁：词

吹箫泛月。往事悠悠休更说。拍碎琉璃。始觉从前万事非。清齐净戒。休作断肠垂泪债。识破嚣尘。作个逍遥物外人。
出郊
作者：张孝祥
朝代：宋

楚雾侵衣润，湘江到眼明。春连岳麓寺，花满定王城。佳客真如此，天公却不晴。空濛殊可意，沙湿马蹄轻。
出郊
作者：张孝祥
朝代：宋

楚雾侵衣润，湘江到眼明。
春连岳麓寺，花满定王城。
佳客真如此，天公却不晴。
空蒙殊可意，沙湿马蹄轻。
刘倅示崇宁上舍题名翰林其父也
作者：张孝祥
朝代：宋

崇宁天子开皇极，发挥神谟诏羣辟。
十八学士天与力，攀鳞附凤才一日。
翰林尚书古遗直，不作三公奄窀穸。
当时盛事刊乐石，后五十年已今昔。
令我再拜三嘆息，尚有之子似世德，不羸其躬且赫奕。
刘倅示崇宁上舍题名翰林其父也
作者：张孝祥
朝代：宋

崇宁天子开皇极，发挥神谟诏群辟。十八学士天与力，攀鳞附凤才一日。翰林尚书古遗直，不作三公奄窀穸。当时盛事刊乐石，后五十年已今昔。令我再拜三叹息，尚有之子似世德，不羸其躬且赫奕。
初得爱岩
作者：张孝祥
朝代：宋

高岩划天门，仄径通乳穴。
隈堆青螺髺，嵽嵲白玉阙。
外有虎豹蹲，中恐蛟蜃蛰。
东荣俯雷电，西出挟日月。
万壑生悲风，六月不知热。
但觉骇心目，未易纪笔舌。
平生山水趣，岭海最奇绝。
洞府二十四，未厌屐齿折。
晚乃得游此，余地皆仆妾。
同来六七士，嗜好颇相蹑。
举酒酹山神，慰汝久湮灭。
初得爱岩
作者：张孝祥
朝代：宋

高岩划天门，仄径通乳穴。隈堆青螺髺，嵽嵲白玉阙。外有虎豹蹲，中恐蛟蜃蛰。东荣俯雷电，西出挟日月。万壑生悲风，六月不知热。但觉骇心目，未易纪笔舌。平生山水趣，岭海最奇绝。洞府二十四，未厌屐齿折。晚乃得游此，馀地皆仆妾。同来六七士，嗜好颇相蹑。举酒酹山神，慰汝久湮灭。
前日出城苗犹立槁今日过兴安境上田水灌输郁然弥望有秋可必乃知贤者之政神速如此辄寄呈交代仲钦秘阁
作者：张孝祥
朝代：宋

筒车无停轮，木枧著高格。粳稌接新润，草木丐馀泽。府公为霖手，号令行顷刻。愿持一勺水，敬往寿南伯。
前日出城苗犹立槁今日过兴安境上田水灌输鬰然弥望有秋可必乃知贤者之政神速如此辄寄呈交代仲钦秘阁
作者：张孝祥
朝代：宋

筒车无停轮，木枧着高格。
秔稌接新润，草木丐余泽。
府公为霖手，号令行顷刻。
愿持一勺水，敬往寿南伯。
劝农以湘波不动楚山碧花压阑干春昼长为韵得干字
作者：张孝祥
朝代：宋
体裁：古风

积雨已连月，长沙尚春寒。今朝定何朝，唤客来江干。问讯湘西寺，雾重江漫漫。聊须万斛舟，渡此千尺湍。老松如相迎，翠落头上冠。却望城中花，宝髻垂珠鬘。劝农有故事，般乐非所安。薄晚会春园，老稚随马鞍。彘肩侑尊酒，呼唤来同盘。从容及鄙事，尔汝开心肝。我是耕田夫，偶然此为官。饱不知稼穑，愧汝催租瘢。愿言各努力，长年好相看。
劝范东叔饮
作者：张孝祥
朝代：宋
体裁：古风

今代太史公，四海范氏门。斯文十世泽，斑斑被诸孙。我识叔西父，白玉比粹温。今来见令弟，俊气百马奔。一第溷子耳，勿愧而家尊。临分无多言，更酌老瓦盆。
午憩道傍人家
作者：张孝祥
朝代：宋

一崦人家竹树凉，午阴深处着胡床。
石泉政似煮茗沸，稻花已作炊秔香。
梦到家园归自好，起寻官路去何长。
尘埃满面迎西日，底处青山是故乡。
午憩道傍人家
作者：张孝祥
朝代：宋

一崦人家竹树凉，午阴深处著胡床。石泉政似煮茗沸，稻花已作炊粳香。梦到家园归自好，起寻官路去何长。尘埃满面迎西日，底处青山是故乡。
卍庵自东林欲还蜀某以报恩招之大人赋诗劝请再次韵
作者：张孝祥
朝代：宋

忆携拄杖过东林，掣电奔雷听法音。
青壁倚天元满眼，白云出岫本无心。
峩眉江崄公无度，法眼泉清我欲寻。
手种庭前柏树子，孤根应比乡来深。
卐庵自东林欲还蜀某以报恩招之大人赋诗劝请再次韵
作者：张孝祥
朝代：宋

忆携拄杖过东林，掣电奔雷听法音。青壁倚天元满眼，白云出岫本无心。峨眉江崄公无度，法眼泉清我欲寻。手种庭前柏树子，孤根应比乡来深。
南乡子（送朱元晦行，张钦夫、邢少连同集张孝祥）
作者：张孝祥
朝代：宋
体裁：词

江上送归船。风雨排空浪拍天。赖有清尊浇别恨，凄然。宝蜡烧花看吸川。楚舞对湘弦。暖响围春锦帐毡。坐上定知无俗客，俱贤。便是朱张与少连。
南台
作者：张孝祥
朝代：宋

我游衡岳巅，路半此歇脚。风雷驾飞殿，日月隐杰阁。阑干十万里，仰视天一握。遂访紫虚君，归时骑白鹤。
南台
作者：张孝祥
朝代：宋

我游衡岳巅，路半此歇脚。
风雷驾飞殿，日月隠杰阁。
阑干十万里，仰视天一握。
遂访紫虚君，归时骑白鹤。
南歌子 其二 赠吴伯承
作者：张孝祥
朝代：宋
体裁：词

人物羲皇上，诗名沈谢间。漫郎元自漫为官。醉眼瞢腾、只拟看湘山。小隐今成趣，邻翁独往还。野堂梅柳尚春寒。且趁华灯、频泛酒船宽。
南歌子·人物羲皇上
作者：张孝祥
朝代：宋
体裁：词

人物羲皇上，诗名沈谢间。漫郎元自谩为官。醉眼瞢腾、只拟看湘山。小隐今成趣，邻翁独往还。野堂梅柳尚春寒。且趁华灯、频泛酒船宽。
南歌子·俭德仁诸族
作者：张孝祥
朝代：宋
体裁：词

俭德仁诸族，阴功格上清。焚香扫地夜朝真。看取名花浮玉、鉴齐精。宝篆融融满，□流细细倾。双亲俱寿八千龄。却捧紫皇飞诏、上蓬瀛。
南歌子（仲弥性席上）
作者：张孝祥
朝代：宋
体裁：词

曾到蕲州不，人人说使君。使君才具合经纶。小试边城、早晚上星辰。佳节重阳近，清歌午夜新。举杯相属莫辞频。后日相思、我已是行人。
南歌子（赠吴伯承）
作者：张孝祥
朝代：宋

人物羲皇上，诗名沈谢间。漫郎元自谩为官。醉眼瞢腾、只拟看湘山。小隐今成趣，邻翁独往还。野堂梅柳尚春寒。且趁华灯频泛、酒船宽。
南歌子（过严关）
作者：张孝祥
朝代：宋
体裁：词

路尽湘江水，人行瘴雾间。昏昏西北度严关。天外一簪初见、岭南山。北雁连书断，秋霜点鬓斑。此行休问几时还。唯拟桂林佳处、过春残。
卜算子·万里去担簦
作者：张孝祥
朝代：宋
体裁：词

万里去担簦，谁识新丰旅。好事些儿说与郎，奴是姮娥侣。若到广寒宫，但道奴传语。待我仙郎折桂枝，拣个高枝与。
卜算子·雪月最相宜
作者：张孝祥
朝代：宋
体裁：词

雪月最相宜，梅雪都清绝。去岁江南见雪时，月底梅花发。今岁早梅开，依旧年时月。冷艳孤光照眼明，只欠些儿雪。
卜算子·风生杜若洲
作者：张孝祥
朝代：宋
体裁：词

风生杜若洲，日暮垂杨浦。行到田田乱叶边，不见凌波女。独自倚危栏，欲向荷花语。无奈荷花不应人，背立啼红雨。
即事简苏廷藻
作者：张孝祥
朝代：宋
体裁：五言律诗

落日边书急，秋风战鼓多。私忧真过计，长算合如何。尽敛清淮戍，仍收瀚海波。栖迟一尊酒，幽恨满关河。
压云亭
作者：张孝祥
朝代：宋
体裁：五言律诗

登临多好处，第一压云亭。水作高低白，山分远近青。人家半烟树，客柁满春汀。剩欲留连晚，归时更摘星。
去临川书西津渔家
作者：张孝祥
朝代：宋
体裁：七言律诗

作客临川又一年，却寻归路浅滩船。宦游到处真聊尔，别恨何须更黯然。夹道长红惭父老，绕城浓碧记山川。无端此地成留滞，定自从渠有宿缘。
去年正月三日雪霁入昭亭访应庵如庵二老今年在临川追怀昔游用寄卍庵韵
作者：张孝祥
朝代：宋

蹇馿衝雪度松林，啮石溪流有令音。
旋摘白云濡燥吻，更参黄蘗印初心。
岚开复岭云千迭，冻合浮图玉数寻。
一梦经年归去好，宦情全薄此情深。
去年正月三日雪霁入昭亭访应庵如庵二老今年在临川追怀昔游用寄卐庵韵
作者：张孝祥
朝代：宋

蹇驴冲雪度松林，齧石溪流有令音。旋摘白云濡燥吻，更参黄檗印初心。岚开复岭云千叠，冻合浮图玉数寻。一梦经年归去好，宦情全薄此情深。
同胡邦衡夜直
作者：张孝祥
朝代：宋
体裁：七言律诗

慕用高名二十年，敢期丹地接周旋。先生义与云天薄，老去心如铁石坚。梦了琼崖身益壮，烟销金坞臭空传。一尊莫惜空相属，宫漏穿花夜色鲜。
吴伯承生孙交游共为之喜凡七人分韵我亦从来识英物试教啼看定何如某得啼定字·其一
作者：张孝祥
朝代：宋

得孙当赞喜，唤客便分题。
楼鼓方行夜，天星恰照奎。
熊罴通梦寐，孔释自提携。
汤餠那应晚，吾来为止啼。
吴伯承生孙交游共为之喜凡七人分韵我亦从来识英物试教啼看定何如某得啼定字·其一
作者：张孝祥
朝代：宋

得孙当赞喜，唤客便分题。楼鼓方行夜，天星恰照奎。熊罴通梦寐，孔释自提携。汤饼那应晚，吾来为止啼。
吴伯承生孙交游共为之喜凡七人分韵我亦从来识英物试教啼看定何如某得啼定字·其二
作者：张孝祥
朝代：宋

吴郎薄轩冕，市隐室垂罄。儿孙忽成行，乘除乃天定。我女才三岁，此事当退听。剩欲便款门，积雨道苦泞。
吴伯承生孙交游共为之喜凡七人分韵我亦从来识英物试教啼看定何如某得啼定字·其二
作者：张孝祥
朝代：宋

吴郎薄轩冕，市隠室垂罄。
儿孙忽成行，乘除乃天定。
我女才三岁，此事当退听。
剩欲便款门，积雨道苦泞。
吴伯承送苦笋消梅用来韵各赋一篇
作者：张孝祥
朝代：宋

问讯湘西笋，政得夜来雨。高标诸枉直，馀味良药苦。脆圆供小摘，不待四月雨。新诗同咀嚼，学子心独苦。
吴伯承送苦笋消梅用来韵各赋一篇·其一
作者：张孝祥
朝代：宋

问讯湘西笋，政得夜来雨。
高标诸枉直，余味良药苦。
吴伯承送苦笋消梅用来韵各赋一篇·其一
作者：张孝祥
朝代：宋

问讯湘西笋，政得夜来雨。高标诸枉直，馀味良药苦。
吴伯承送苦笋消梅用来韵各赋一篇·其二
作者：张孝祥
朝代：宋
体裁：五言绝句

脆圆供小摘，不待四月雨。新诗同咀嚼，学子心独苦。
吴城阻风
作者：张孝祥
朝代：宋

吴城山头三日风，白浪如屋云埋空。北来大舸气势雄，车帆打鼓声韸韸。我船政尔不得去，局促沙岸如凫翁。长年三老屡弹指，六月何曾北风起。由来官侬多龃龉，世不汝谐神亦尔。我愧此言呼使前，顺风逆风皆偶然。皇天广大岂有意，想汝嗔喜庸非偏。瓶中有粟囊有钱，与汝饱饭姑留连。
吴城阻风
作者：张孝祥
朝代：宋

吴城山头三日风，白浪如屋云埋空。
北来大舸气势雄，车帆打鼓声韸韸。
我船政尔不得去，跼促沙岸如鳬翁。
长年三老屡弹指，六月何曾北风起。
由来官侬多龃龉，世不汝谐神亦尔。
我愧此言呼使前，顺风逆风皆偶然。
皇天广大岂有意，想汝嗔喜庸非偏。
瓶中有粟囊有钱，与汝饱饭姑留连。
呈枢密刘恭父
作者：张孝祥
朝代：宋

鼎席方虚望已隆，上游那得更烦公。敢言两镇成交契，自是孤根累化工。旧弼新开元帅府，闲官且领太平宫。归家净洗如椽笔，准拟燕然勒骏功。
呈枢密刘恭父
作者：张孝祥
朝代：宋

鼎席方虚望已隆，上游那得更烦公。
敢言两镇成交契，自是孤根累化工。
旧弼新开元帅府，闲官且领太平宫。
归家凈洗如椽笔，准拟燕然勒骏功。
和万老
作者：张孝祥
朝代：宋
体裁：五言律诗

归途正辽邈，此地更淹留。落木千山夜，空江万里秋。聊为无事饮，莫赋畔牢愁。明发催船鼓，风帆过橘洲。
和仲弥性烟霏佳句兼简贰车
作者：张孝祥
朝代：宋

收敛经纶寄一麾，戏分风月与烟霏。醉馀綵笔三千首，老去苍官四十围。露菊漙秋催落帽，蜡花摧夜照更衣。登临纵好难留滞，白发双亲待汝归。引手星辰逼太微，荡胸云物散空霏。莫山好处青成案，秋月明时雪打围。竹洗佳人千点泪，荷翻仙子六铢衣。西岩定有渔翁宿，障雨拦风不肯归。
和仲弥性烟霏佳句兼简贰车·其一
作者：张孝祥
朝代：宋

收敛经纶寄一麾，戏分风月与烟霏。
醉余綵笔三千首，老去苍官四十围。
露菊漙秋催落帽，蜡花摧夜照更衣。
登临纵好难留滞，白髮双亲待汝归。
和仲弥性烟霏佳句兼简贰车·其一
作者：张孝祥
朝代：宋

收敛经纶寄一麾，戏分风月与烟霏。醉馀綵笔三千首，老去苍官四十围。露菊漙秋催落帽，蜡花摧夜照更衣。登临纵好难留滞，白发双亲待汝归。
和仲弥性烟霏佳句兼简贰车·其二
作者：张孝祥
朝代：宋
体裁：七言律诗

引手星辰逼太微，荡胸云物散空霏。莫山好处青成案，秋月明时雪打围。竹洗佳人千点泪，荷翻仙子六铢衣。西岩定有渔翁宿，障雨拦风不肯归。
和仲钦题粉岩
作者：张孝祥
朝代：宋

一麾縻我欠追从，怅望千山紫翠重。
忽向邮筒得新句，知君正在碧莲峯。
和仲钦题粉岩
作者：张孝祥
朝代：宋

一麾縻我欠追从，怅望千山紫翠重。忽向邮筒得新句，知君正在碧莲峰。
和伯承惠笋
作者：张孝祥
朝代：宋

锦箨离离乡触藩，怒雷挟雨更追奔。绝甘赖有吴公子，菌蠢猫头不足论。楚产惟渠可定交，时时隔壁望烟梢。已烦稚子来相过，更有新诗送岛郊。
和伯承惠笋·其一
作者：张孝祥
朝代：宋

锦箨离离乡触藩，怒雷挟雨更追奔。绝甘赖有吴公子，菌蠢猫头不足论。
和伯承惠笋·其一
作者：张孝祥
朝代：宋

锦箨离离乡触藩，怒雷挟雨更追奔。
绝甘頼有吴公子，菌蠢猫头不足论。
和伯承惠笋·其二
作者：张孝祥
朝代：宋

楚产惟渠可定交，时时隔壁望烟梢。已烦稚子来相过，更有新诗送岛郊。
和伯承惠笋·其二
作者：张孝祥
朝代：宋

楚产惟渠可定交，时时隔壁望烟梢。
已烦穉子来相过，更有新诗送岛郊。
和伯承送茶韵
作者：张孝祥
朝代：宋

佳句新茶亦太奇，尝新即日未全迟。扫除雁鹜行边事，细辗春风细读诗。
和伯承送茶韵
作者：张孝祥
朝代：宋

佳句新茶亦太奇，尝新即日未全迟。
扫除鴈鹜行边事，细辗春风细读诗。
和何子应赋不欺室韵
作者：张孝祥
朝代：宋

隆兴天子开千龄，六龙飞天动潜鳞。
东嘉先生初召对，不欺之论惊廷臣。
谁令浮云蔽白日，脱帻归来环堵室。
巍巍乌府忆霜简，凛凛螭坳有椽笔。
魏公眼力无余子，与公周旋岂其死。
请公细读不欺铭，一字之褒如鲁史。
和何子应赋不欺室韵
作者：张孝祥
朝代：宋

隆兴天子开千龄，六龙飞天动潜鳞。东嘉先生初召对，不欺之论惊廷臣。谁令浮云蔽白日，脱帻归来环堵室。巍巍乌府忆霜简，凛凛螭坳有椽笔。魏公眼力无馀子，与公周旋岂其死。请公细读不欺铭，一字之褒如鲁史。
和刘国正觅雌黄
作者：张孝祥
朝代：宋

刘郎家具少于车，只有诗囊未厌渠。乞与丹铅将底用，点勘腹中行秘书。蛮笺攲斜落杰句，清似秋月横蛾眉。口中雌黄盖天下，聊欲教我烦新诗。
和刘国正觅雌黄·其一
作者：张孝祥
朝代：宋
体裁：七言绝句

刘郎家具少于车，只有诗囊未厌渠。乞与丹铅将底用，点勘腹中行秘书。
和刘国正觅雌黄·其二
作者：张孝祥
朝代：宋

蛮笺攲斜落杰句，清似秋月横蛾眉。口中雌黄盖天下，聊欲教我烦新诗。
和刘国正觅雌黄·其二
作者：张孝祥
朝代：宋

蛮笺欹斜落杰句，清似秋月横蛾眉。
口中雌黄盖天下，聊欲教我烦新诗。
和如庵
作者：张孝祥
朝代：宋

厌听诸方三昧禅，却思夜雨对床眠。欲知千偈如翻水，看取朝来绿涨川。不谈世法不谈禅，彻晓齁齁一觉眠。个里神通元不小，回风急雨震山川。朝供炉香夜供灯，闲来落得困瞢腾。如庵许我参堂去，长作昭亭粥饭僧。一灯分作百千灯，光遍河沙正郁腾。稽首应庵休拣择，直须传与在家僧。道人受偈自然灯，笔底光芒夜夜腾。诗成十手不供写，凿齿敢对弥天僧。飞蛾扑扑误占灯，火色何人要上腾。我已澹然忘世味，蒲团纸帐只依僧。
和如庵·其一
作者：张孝祥
朝代：宋
体裁：七言绝句

厌听诸方三昧禅，却思夜雨对床眠。欲知千偈如翻水，看取朝来绿涨川。
和如庵·其三
作者：张孝祥
朝代：宋
体裁：七言绝句

朝供炉香夜供灯，闲来落得困瞢腾。如庵许我参堂去，长作昭亭粥饭僧。
和如庵·其二
作者：张孝祥
朝代：宋

不谈世法不谈禅，彻晓齁齁一觉眠。个里神通元不小，回风急雨震山川。
和如庵·其二
作者：张孝祥
朝代：宋

不谈世法不谈禅，彻晓齁齁一觉眠。
箇裏神通元不小，回风急雨震山川。
和如庵·其五
作者：张孝祥
朝代：宋
体裁：七言绝句

道人受偈自然灯，笔底光芒夜夜腾。诗成十手不供写，凿齿敢对弥天僧。
和如庵·其六
作者：张孝祥
朝代：宋
体裁：七言绝句

飞蛾扑扑误占灯，火色何人要上腾。我已澹然忘世味，蒲团纸帐只依僧。
和如庵·其四
作者：张孝祥
朝代：宋

一灯分作百千灯，光徧河沙正鬰腾。
稽首应庵休拣择，直须传与在家僧。
和如庵·其四
作者：张孝祥
朝代：宋

一灯分作百千灯，光遍河沙正郁腾。稽首应庵休拣择，直须传与在家僧。
和子云白莲
作者：张孝祥
朝代：宋

仙人玉步摇，佛子白练衣。新妆水底明，素手风中挥。盈盈夜露光，滟滟秋江肥。寒月分好色，朝霞借馀辉。遥闻功德水，尽洗幻化非。惟此妙花幢，坐受诸天围。乡来孤山游，末觉所见稀。零落塞草边，相逢故依依。结实须及早，要令饱霜威。采剥登君盘，勿嫌此么微。
和子云白莲
作者：张孝祥
朝代：宋

仙人玉步摇，佛子白练衣。
新粧水底明，素手风中挥。
盈盈夜露光，滟滟秋江肥。
寒月分好色，朝霞借余辉。
遥闻功德水，尽洗幻化非。
惟此妙花幢，坐受诸天围。
乡来孤山游，末觉所见稀。
零落塞草边，相逢故依依。
结实须及早，要令饱霜威。
采剥登君盘，勿嫌此么微。
和家君韵寄舅氏
作者：张孝祥
朝代：宋

夷齐之清格鄙顽，孳孳盗跖何曾闲。
空斋风定香缕直，但有书册犹相关。
和家君韵寄舅氏
作者：张孝祥
朝代：宋

夷齐之清格鄙顽，孳孳盗蹠何曾闲。空斋风定香缕直，但有书册犹相关。
和张钦夫寻梅
作者：张孝祥
朝代：宋

寒梅本无心，适与春风期。
孤根擢岁晚，桃李更媢之。
取我碧玉壶，荐此白雪枝。
故人不可寄，耿耿空自奇。
故人隔湘江，独立知者稀。
采香正滋兰，忍饥不食薇。
拏舟许过我，此约不可违。
江南烟雨村，愿与子俱归。
和张钦夫寻梅
作者：张孝祥
朝代：宋

寒梅本无心，适与春风期。孤根擢岁晚，桃李更媢之。取我碧玉壶，荐此白雪枝。故人不可寄，耿耿空自奇。故人隔湘江，独立知者稀。采香正滋兰，忍饥不食薇。拿舟许过我，此约不可违。江南烟雨村，愿与子俱归。
和总得居士康乐亭韵
作者：张孝祥
朝代：宋
体裁：七言律诗

尚忆池塘梦阿连，当时此意惜无传。薪车不障洪河决，乔木终随故国颠。柳下煅工真得道，竹林酒友谩称贤。先生义慨云天薄，千载参渠活句禅。
和曾裘父韵送老人赴镇九江
作者：张孝祥
朝代：宋

边箭收声江不波，庐山高处与天摩。向来只作青鞋计，此去无如紫诏何。尘满庾楼烦剪拂，经馀莲社更摩挲。文成本自筹帷幄，不数黥彭战伐多。
和曾裘父韵送老人赴镇九江
作者：张孝祥
朝代：宋

边箭收声江不波，庐山高处与天摩。
向来只作青鞋计，此去无如紫诏何。
尘满庾楼烦翦拂，经余莲社更摩挲。
文成本自筹帷幄，不数黥彭战伐多。
和沈教授子寿赋雪三首
作者：张孝祥
朝代：宋

北风吹来燕山雪，十万王师方浴铁。风缠熊虎灵旗静，冻合蛟龙宝刀折。何人夜缚吴元济，我欲从之九原隔。东南固自王气胜，西北那忧阵云结。岂无祖逖去誓江，已有辛毗来仗节。今年米贵更风雪，破屋荒凉冷于铁。道人三日不出门，卧听攲檐竹枝折。高吟忽送三十韵，觌面未觉千里隔。比公也自可怜人，家徒四壁衣鹑结。君不见汉时苏子卿，窖中齧毡终持节。天公作剧已三白，刮面东风利如铁。只今斗米钱数百，更说流民心欲折。胡儿打围涂塘北，烟火穹庐一江隔。陛下宵衣甚焦劳，微臣私忧长郁结。尔曹忍冻不足说，我辈何时立奇节。
和沈教授子寿赋雪三首·其一
作者：张孝祥
朝代：宋
体裁：古风

北风吹来燕山雪，十万王师方浴铁。风缠熊虎灵旗静，冻合蛟龙宝刀折。何人夜缚吴元济，我欲从之九原隔。东南固自王气胜，西北那忧阵云结。岂无祖逖去誓江，已有辛毗来仗节。
和沈教授子寿赋雪三首·其三
作者：张孝祥
朝代：宋

天公作剧已三白，刮面东风利如铁。只今斗米钱数百，更说流民心欲折。胡儿打围涂塘北，烟火穹庐一江隔。陛下宵衣甚焦劳，微臣私忧长郁结。尔曹忍冻不足说，我辈何时立奇节。
和沈教授子寿赋雪三首·其三
作者：张孝祥
朝代：宋

天公作剧已三白，刮面东风利如铁。
只今斗米钱数百，更说流民心欲折。
胡儿打围涂塘北，烟火穹庐一江隔。
陛下宵衣甚焦劳，微臣私忧长鬰结。
尔曹忍冻不足说，我辈何时立奇节。
和沈教授子寿赋雪三首·其二
作者：张孝祥
朝代：宋

今年米贵更风雪，破屋荒凉冷于铁。道人三日不出门，卧听攲檐竹枝折。高吟忽送三十韵，觌面未觉千里隔。比公也自可怜人，家徒四壁衣鹑结。君不见汉时苏子卿，窖中齧毡终持节。
和沈教授子寿赋雪三首·其二
作者：张孝祥
朝代：宋

今年米贵更风雪，破屋荒凉冷于铁。
道人三日不出门，卧听欹檐竹枝折。
高吟忽送三十韵，觌面未觉千里隔。
比公也自可怜人，家徒四壁衣鹑结。
君不见汉时苏子卿，窖中啮毡终持节。
和王景文
作者：张孝祥
朝代：宋

陆行忌豺虎，水去怯风波。世路险犹尔，客中愁更多。吾生真漫与，天道合如何。千古兴亡意，临风一放歌。斯文到之子，砥柱阅颓波。致主规模别，伤时疾疢多。大臣谗贾谊，逆旅欠常何。无路排阊阖，聊当扣角歌。王师行六月，淮海静无波。元老前筹密，诸军捷奏多。西风向萧瑟，北顾要谁何。闻说收兵后，讴吟杂雅歌。
和王景文·其一
作者：张孝祥
朝代：宋
体裁：五言律诗

陆行忌豺虎，水去怯风波。世路险犹尔，客中愁更多。吾生真漫与，天道合如何。千古兴亡意，临风一放歌。
和王景文·其三
作者：张孝祥
朝代：宋
体裁：五言律诗

王师行六月，淮海静无波。元老前筹密，诸军捷奏多。西风向萧瑟，北顾要谁何。闻说收兵后，讴吟杂雅歌。
和王景文·其二
作者：张孝祥
朝代：宋
体裁：五言律诗

斯文到之子，砥柱阅颓波。致主规模别，伤时疾疢多。大臣谗贾谊，逆旅欠常何。无路排阊阖，聊当扣角歌。
和蔡济忠天字韵
作者：张孝祥
朝代：宋

忆我初识君，屈指今七年。
盐车着骐骥，驽蹇纷争先。
谓当对清闲，帝席半夜前。
稍使修世官，復近尺五天。
如何尚朱绂，亦堕岭海边。
前山春色多，佳树午阴圆。
散策履幽径，方舟下长川。
心目得开明，语笑为芳鲜。
但恨暝色至，不得穷攀援。
尚欲夜然犀，下照蛟龙渊。
清游渺难继，归梦苍山巅。
须君换鹅帖，更叙山阴贤。
和蔡济忠天字韵
作者：张孝祥
朝代：宋

忆我初识君，屈指今七年。盐车著骐骥，驽蹇纷争先。谓当对清闲，帝席半夜前。稍使修世官，复近尺五天。如何尚朱绂，亦堕岭海边。前山春色多，佳树午阴圆。散策履幽径，方舟下长川。心目得开明，语笑为芳鲜。但恨暝色至，不得穷攀援。尚欲夜然犀，下照蛟龙渊。清游渺难继，归梦苍山巅。须君换鹅帖，更叙山阴贤。
和蔡济忠溪上
作者：张孝祥
朝代：宋

一潭秋水不见底，十里暮山无断头。
长恨公余过溪晚，放教明月上扁舟。
和蔡济忠溪上
作者：张孝祥
朝代：宋

一潭秋水不见底，十里暮山无断头。长恨公馀过溪晚，放教明月上扁舟。
和都运判院韵辄记即事
作者：张孝祥
朝代：宋

登临不但为山水，玉节政尔观民风。因君引我看胜处，诗在千山烟雨中。平生烟霞成痼疾，置在朝市殊不宜。梦寻归路向何许，淮南小山生桂枝。先生名字帝所识，三节在道已相望。早晚鸣珂朝玉阙，朱衣正在殿中央。便建油幢上木天，棠阴元不用蒲鞭。南州小试调元手，国步多难政要贤。绿蓑青笠舟一叶，黄麻紫诰言如纶。君扶日月行黄道，我向江湖作散人。盆池虽小亦清深，要看澄泓印此心。不嫌蛙黾相喧聒，夜静恐有蛟龙吟。君诗我续貂不足，曹郐大楚非匹俦。要知二人唱必和，异日盛事传中州。
和都运判院韵辄记即事·其一
作者：张孝祥
朝代：宋
体裁：七言绝句

登临不但为山水，玉节政尔观民风。因君引我看胜处，诗在千山烟雨中。
和都运判院韵辄记即事·其七
作者：张孝祥
朝代：宋
体裁：七言绝句

君诗我续貂不足，曹郐大楚非匹俦。要知二人唱必和，异日盛事传中州。
和都运判院韵辄记即事·其三
作者：张孝祥
朝代：宋
体裁：七言绝句

先生名字帝所识，三节在道已相望。早晚鸣珂朝玉阙，朱衣正在殿中央。
和都运判院韵辄记即事·其二
作者：张孝祥
朝代：宋
体裁：七言绝句

平生烟霞成痼疾，置在朝市殊不宜。梦寻归路向何许，淮南小山生桂枝。
和都运判院韵辄记即事·其五
作者：张孝祥
朝代：宋

绿簑青笠舟一叶，黄麻紫诰言如纶。
君扶日月行黄道，我向江湖作散人。
和都运判院韵辄记即事·其五
作者：张孝祥
朝代：宋

绿蓑青笠舟一叶，黄麻紫诰言如纶。君扶日月行黄道，我向江湖作散人。
和都运判院韵辄记即事·其六
作者：张孝祥
朝代：宋
体裁：七言绝句

盆池虽小亦清深，要看澄泓印此心。不嫌蛙黾相喧聒，夜静恐有蛟龙吟。
和都运判院韵辄记即事·其四
作者：张孝祥
朝代：宋
体裁：七言绝句

便建油幢上木天，棠阴元不用蒲鞭。南州小试调元手，国步多难政要贤。
和钦夫喜雨
作者：张孝祥
朝代：宋

佛刹起香云，高低一雨均。使君心未已，阁老句还新。喜入村乡乐，凉生瓮盎春。莫嫌知稼穑，我是种田人。
和钦夫喜雨
作者：张孝祥
朝代：宋

佛剎起香云，高低一雨均。
使君心未已，阁老句还新。
喜入村乡乐，凉生瓮盎春。
莫嫌知稼穑，我是种田人。
和韩中父
作者：张孝祥
朝代：宋

天入南郊白，云连朔野昏。弼臣开盛府，殇虏哭新魂。闻道通轺传，何当拜寝园。荒寒岁将晚，愁绝更堪言。东邻子韩子，忧国忘晨昏。也作漳滨卧，谁招楚些魂。旧勋留幕府，新渥到丘园。家法传来久，迟君一尽言。
和韩中父·其一
作者：张孝祥
朝代：宋
体裁：五言律诗

天入南郊白，云连朔野昏。弼臣开盛府，殇虏哭新魂。闻道通轺传，何当拜寝园。荒寒岁将晚，愁绝更堪言。
和韩中父·其二
作者：张孝祥
朝代：宋
体裁：五言律诗

东邻子韩子，忧国忘晨昏。也作漳滨卧，谁招楚些魂。旧勋留幕府，新渥到丘园。家法传来久，迟君一尽言。
咏梅次韵二首
作者：张孝祥
朝代：宋

楼上箫声欲断魂，仙官分与一枝春。旋摧妆额添新样，细撚香须数玉尘。月下精神宜淡贮，雪边肌体更清匀。老来花事无消息，只有君诗当写真。天与孤标不受尘，生憎桃李斗芳新。诗成名下无虚士，花在身边当丽人。只恐素英欺白发，试烦纤手插乌巾。风流今代神仙尉，管得河阳县里春。
咏梅次韵二首·其一
作者：张孝祥
朝代：宋

楼上箫声欲断魂，仙官分与一枝春。旋摧妆额添新样，细撚香须数玉尘。月下精神宜淡贮，雪边肌体更清匀。老来花事无消息，只有君诗当写真。
咏梅次韵二首·其一
作者：张孝祥
朝代：宋

楼上箫声欲断魂，仙官分与一枝春。
旋摧粧额添新样，细捻香鬚数玉尘。
月下精神宜淡贮，雪边肌体更清匀。
老来花事无消息，只有君诗当写真。
咏梅次韵二首·其二
作者：张孝祥
朝代：宋

天与孤标不受尘，生憎桃李斗芳新。诗成名下无虚士，花在身边当丽人。只恐素英欺白发，试烦纤手插乌巾。风流今代神仙尉，管得河阳县里春。
咏梅次韵二首·其二
作者：张孝祥
朝代：宋

天与孤标不受尘，生憎桃李斗芳新。
诗成名下无虚士，花在身边当丽人。
只恐素英欺白髮，试烦纤手插乌巾。
风流今代神仙尉，管得河阳县裏春。
喜归作
作者：张孝祥
朝代：宋
体裁：五言律诗

月地参差影，风檐取次花。酒为春主掌，贫是老生涯。湖海扁舟去，江淮到处家。扶持两仙伯，丹鼎绚彤霞。
喜晴赋呈常守叶梦锡
作者：张孝祥
朝代：宋

史君忧民出至诚，欲晴未晴天所矜。
白衣老人无逢迎，香火未收东方明。
指挥六龙扶日行，羣阴卷尽见太清。
女撷柔桑男趁耕，熙熙和气满春城。
去年岁事已如许，田头试听老农语。
淛西更着五日雨，麦根烂尽种不土。
喜晴赋呈常守叶梦锡
作者：张孝祥
朝代：宋

史君忧民出至诚，欲晴未晴天所矜。白衣老人无逢迎，香火未收东方明。指挥六龙扶日行，群阴卷尽见太清。女撷柔桑男趁耕，熙熙和气满春城。去年岁事已如许，田头试听老农语。浙西更著五日雨，麦根烂尽种不土。
喜雨
作者：张孝祥
朝代：宋

已晴复雨雨还晴，惯阅人间梦不惊。小立栏干搔短发，乱云飞度夕阳城。
喜雨
作者：张孝祥
朝代：宋

已晴復雨雨还晴，惯阅人间梦不惊。
小立栏干搔短髮，乱云飞度夕阳城。
城西晚步呈王亮采
作者：张孝祥
朝代：宋
体裁：五言律诗

城西行半日，佳客偶相随。古寺寻修竹，荒园读断碑。三杯午时酒，一簇晚沙旗。春色从今好，重来未可知。
多丽
作者：张孝祥
朝代：宋

景萧疏，楚江那更高秋。远连天、茫茫都是，败芦枯蓼汀洲。认炊烟、几家蜗舍，映夕照、一簇渔舟。去国虽遥，宁亲渐近，数峰青处是吾州。便乘取、波平风静，荃棹且夷犹。关情有，冥冥去雁，拍拍轻鸥。忽追思、当年往事，惹起无限羁愁。拄笏朝来多爽气，秉烛夜永足清游。翠袖香寒，朱弦韵悄，无情江水只东流。柂楼晚，清商哀怨，还听隔船讴。无言久，余霞散绮，烟际帆收。
多丽·景萧疏
作者：张孝祥
朝代：宋
体裁：词

景萧疏，楚江那更高秋。远连天，茫茫都是，败芦枯蓼汀洲。认炊烟，几家蜗舍，映夕照，一簇渔舟。去国虽遥，宁亲渐近，数峰青处是吾州。便乘取，波平风静，荃棹且夷犹。关情有，冥冥去雁，拍拍轻鸥。忽追思，当年往事，惹起无限羁愁。拄笏朝来多爽气，秉烛夜永足清游。翠袖香寒，朱弦韵悄，无情江水只东流。柂楼晚，清商哀怨，还听隔船讴。无言久，馀霞散绮，烟际帆收。
夜半走笔酬寿翁
作者：张孝祥
朝代：宋

短篷掀舞不得寐，忽枉新诗手自开。主人留客不作意，更送一江风雨来。二年尘土堆中坐，一到南楼眼暂开。风静江平留不得，待教黄鹄送诗来。
夜半走笔酬寿翁·其一
作者：张孝祥
朝代：宋
体裁：七言绝句

短篷掀舞不得寐，忽枉新诗手自开。主人留客不作意，更送一江风雨来。
夜半走笔酬寿翁·其二
作者：张孝祥
朝代：宋
体裁：七言绝句

二年尘土堆中坐，一到南楼眼暂开。风静江平留不得，待教黄鹄送诗来。
夜游宫·句景亭
作者：张孝祥
朝代：宋
体裁：词

听话危亭句景。芳郊迥、草长川永。不待崇冈与峻岭。倚阑干，望无穷，心已领。万事浮云影。最旷阔、鹭闲鸥静。好是炎天烟雨醒。柳阴浓，芰荷香，风日冷。
夜游宫（句景亭）
作者：张孝祥
朝代：宋
体裁：词

听话危亭句景。芳郊迥、草长川永。不待崇冈与峻岭。倚栏杆，望无穷，心已领。万事浮云影。最旷阔、鹭闲鸥静。好是炎天烟雨醒。柳阴浓，芰荷香，风日冷。
夜读五公楚东酬唱辄书其后呈龟龄
作者：张孝祥
朝代：宋
体裁：七言律诗

同是清都紫府仙，帝教弹压楚山川。星躔错落珠连纬，岳镇岧峣柱倚天。宫羽在县金奏合，骅骝参队宝花鲜。平生我亦诗成癖，却悔来迟不与编。
大雨呈同行诸公
作者：张孝祥
朝代：宋

我船千斛初甚迟，上滩下滩风薄之。
百夫撑挽才得过，水浅舟大行无期。
同来宾客笑钝滞，一叶自买如凫鹥。
瞥波急桨乱藻荇，瞬息不见飈车驰。
忽然昨夜雷雨作，黑云颓山风卷壑。
龙门春涨鱼鳖乱，牛渚宵明鬼神恶。
篷翻缆断泊不得，客只一身无处着。
长年绝叫客惊起，一浪先掀半船水。
囊衣漂尽到巾屡，一夜奔忙沙石裏。
我时甘寝殊不觉，但怪飕飕风到耳。
起来呼酒自劳苦，水满凉生差可喜。
乡来笑者今却悲，人生淹速那能知。
明朝转柁我船快，唤客同船莫嫌隘。
大雨呈同行诸公
作者：张孝祥
朝代：宋

我船千斛初甚迟，上滩下滩风薄之。百夫撑挽才得过，水浅舟大行无期。同来宾客笑钝滞，一叶自买如凫鹥。瞥波急桨乱藻荇，瞬息不见飙车驰。忽然昨夜雷雨作，黑云颓山风卷壑。龙门春涨鱼鳖乱，牛渚宵明鬼神恶。篷翻缆断泊不得，客只一身无处著。长年绝叫客惊起，一浪先掀半船水。囊衣漂尽到巾屡，一夜奔忙沙石里。我时甘寝殊不觉，但怪飕飕风到耳。起来呼酒自劳苦，水满凉生差可喜。乡来笑者今却悲，人生淹速那能知。明朝转柁我船快，唤客同船莫嫌隘。
大麦行
作者：张孝祥
朝代：宋

大麦半枯自浮沉，小麦刺水铺绿针。
山边老农望麦熟，出门见水放声哭。
去年泠泠九月雨，秋苗不收一粒谷。
只今米价贵如玉，併日举家纔食粥。
小儿索饭门前啼，大儿虽瘦把锄犂。
晴时种麦耕荒陇，正好下秧无稻畦。
天仙子
作者：张孝祥
朝代：宋
体裁：词

三月灞桥烟共雨。拂拂依依飞到处。雪毬轻飏弄精神，扑不住。留不住。常系柔肠千万缕。只恐舞风无定据。容易著人容易去。肯将心事向才郎，待拟处。终须与。作个罗帏收拾取。
天仙子
作者：张孝祥
朝代：宋

三月灞桥烟共雨。拂拂依依飞到处。雪球轻扬弄精神，扑不住。留不住。常系柔肠千万缕。只恐舞风无定据。容易著人容易去。肯将心绪向才郎，待拟处。终须与。作个罗帏收拾取。
天仙子
作者：张孝祥
朝代：宋

三月灞桥烟共雨。拂拂依依飞到处。雪球轻飏弄精神，扑不住。留不住。常系柔肠千万缕。只恐舞风无定据。容易着人容易去。肯将心绪向才郎，待拟处。终须与。作个罗帏收拾取。
天仙子
作者：张孝祥
朝代：宋
体裁：词

三月灞桥烟共雨。
拂拂依依飞到处。
雪逑轻扬弄精神，扑不住。
留不住。
常系柔肠千万缕。
只恐舞风无定据。
容易著人容易去。
肯将心绪向才郎，待拟处。
终须与。
作个罗帏收拾取。
天仙子·三月灞桥烟共雨
作者：张孝祥
朝代：宋

三月灞桥烟共雨。
拂拂依依飞到处。
雪逑轻扬弄精神，扑不住。
留不住。
常系柔肠千万缕。
只恐舞风无定据。
容易着人容易去。
肯将心绪向才郎，待拟处。
终须与。
作个罗帏收拾取。
奉送李彦国还庐陵
作者：张孝祥
朝代：宋

李生来岭南，自挟书一束。
食箪寄萧寺，矻矻昼夜读。
余子让头角，文作翻手速。
小试不尽能，它日真可卜。
里中老仙伯，曾对玉堂宿。
高节老弥厉，名盖斗南北。
掖垣我畏友，不爱万钟禄。
卷藏一丘下，勋业所迫逐。
子归问道要，储作饥岁谷。
富贵偶然耳，吾欲子金玉。
奉送李彦国还庐陵
作者：张孝祥
朝代：宋

李生来岭南，自挟书一束。食箪寄萧寺，矻矻昼夜读。馀子让头角，文作翻手速。小试不尽能，它日真可卜。里中老仙伯，曾对玉堂宿。高节老弥厉，名盖斗南北。掖垣我畏友，不爱万钟禄。卷藏一丘下，勋业所迫逐。子归问道要，储作饥岁谷。富贵偶然耳，吾欲子金玉。
奉陪宣守任史君谒昭亭神祠
作者：张孝祥
朝代：宋

缓驱千骑出朝京，唤得春回眼界青。旗脚灵风来庙步，马蹄山雪过昭亭。极知太守怀忠款，端为君王荐德馨。惭愧去年冬十月，军书彻夜听鸣铃。丰年已卜稻如京，雪尽春从草际青。竹里红旗行点点，松间白塔见亭亭。暖回宿麦开寒色，风约疏梅度晚馨。却忆宣城李太白，也将诗句掣斋铃。
奉陪宣守任史君谒昭亭神祠·其一
作者：张孝祥
朝代：宋
体裁：七言律诗

缓驱千骑出朝京，唤得春回眼界青。旗脚灵风来庙步，马蹄山雪过昭亭。极知太守怀忠款，端为君王荐德馨。惭愧去年冬十月，军书彻夜听鸣铃。
奉陪宣守任史君谒昭亭神祠·其二
作者：张孝祥
朝代：宋

丰年已卜稻如京，雪尽春从草际青。
竹裏红旗行点点，松间白塔见亭亭。
暖回宿麦开寒色，风约疎梅度晚馨。
却忆宣城李太白，也将诗句掣斋铃。
奉陪宣守任史君谒昭亭神祠·其二
作者：张孝祥
朝代：宋

丰年已卜稻如京，雪尽春从草际青。竹里红旗行点点，松间白塔见亭亭。暖回宿麦开寒色，风约疏梅度晚馨。却忆宣城李太白，也将诗句掣斋铃。
奉题富文横舟
作者：张孝祥
朝代：宋
体裁：七言绝句

山林城市不相得，此处俱胜天下降。欲展江天一千里，横舟西南更开窗。
好事近 其二 冰花
作者：张孝祥
朝代：宋

万瓦雪花浮，应是化工融结。仍看牡丹初绽，有层层千叶。镂冰剪水更鲜明，说道真奇绝。来报主人佳兆，庆我公还阙。
好事近·一朵木犀花
作者：张孝祥
朝代：宋
体裁：词

一朵木犀花，珍重玉纤新摘。插向远山深处，占十分秋色。满园桃李闹春风，漫红红白白。争似淡妆娇面，伴蓬莱仙客。
好事近·万瓦雪花浮
作者：张孝祥
朝代：宋
体裁：词

万瓦雪花浮，应是化工融结。仍看牡丹初绽，有层层千叶。镂冰剪水更鲜明，说道真奇绝。来报主人佳兆，庆我公还阕。
如梦令·花叶相遮相映
作者：张孝祥
朝代：宋
体裁：词

花叶相遮相映。雨过翠明金润。折得一枝归，满路清香成阵。风韵。风韵。寄赠绮窗云鬓。
子云压境先遣诗次韵
作者：张孝祥
朝代：宋

相风日日问长年，鹢首遥知近个边。别后情亲难过我，故家人物更谁贤。一尊且对荒城酒，六月休牵上水船。小此淹留待追诏，公车归奏牍三千。
子云压境先遣诗次韵
作者：张孝祥
朝代：宋

相风日日问长年，鹢首遥知近箇边。
别后情亲难过我，故家人物更谁贤。
一尊且对荒城酒，六月休牵上水船。
小此淹留待追诏，公车归奏牍三千。
子功补之远送海错甚珍
作者：张孝祥
朝代：宋
体裁：七言律诗

白彘乌羊见未曾，青蛇赤蚁当常珍。忽惊海物来登坐，能致南烹有故人。万里漂流怜逐食，百年粗粝愧尝新。新篘恰趁来时熟，细酌梅花雪片春。
子馀许修草堂遣句劝请
作者：张孝祥
朝代：宋
体裁：七言绝句

莲社高人久寂寥，草堂风物故萧萧。追还旧观须公等，唤我它年寄一瓢。
宁渊观
作者：张孝祥
朝代：宋
体裁：五言律诗

极目洪波渺，轰轰浪接天。江心分殿宇，敕赐号宁渊。日照山如画，云浓小似烟。休寻蓬岛地，只此水中仙。
定风波
作者：张孝祥
朝代：宋
体裁：词

铃索声乾夜未央。曲栏花影步凄凉。莫道岭南冬更暖。君看。梅花如雪月如霜。见说墙西歌吹好，玉人扶坐劝飞觞。老子婆婆成独冷。谁省。自挑寒灺自添香。
定风波
作者：张孝祥
朝代：宋
体裁：词

铃索声乾夜未央。曲阑花影步凄凉。莫道岭南冬更暖。君看。梅花如雪月如霜。见说墙西歌吹好，玉人扶坐劝飞觞。老子婆娑成独冷。谁省。自挑寒灺自添香。
定风波
作者：张孝祥
朝代：宋

铃索声干夜未央。曲阑花影步凄凉。莫道岭南冬更暖。君看。梅花如雪月如霜。见说墙西歌吹好，玉人扶坐劝飞觞。老子婆婆成独冷。谁省。自挑寒灺自添香。
定风波·铃索声干夜未央
作者：张孝祥
朝代：宋

铃索声干夜未央。
曲栏花影步凄凉。
莫道岭南冬更暖。
君看。
梅花如雪月如霜。
见说墙西歌吹好，玉人扶坐劝飞觞。
老子婆婆成独冷。
谁省。
自挑寒灺自添香。
宵征
作者：张孝祥
朝代：宋

畏暑倦长道，呼童戒宵征。
三更渡前溪，溪水清且鸣。
舟人自相唤，炬火如疎星。
俯视乱石多，仰见北斗横。
微微白露下，磔磔宿鸟惊。
竹舆出林薄，十里月渐明。
光采散草木，凉意侵冠缨。
宵征
作者：张孝祥
朝代：宋

畏暑倦长道，呼童戒宵征。三更渡前溪，溪水清且鸣。舟人自相唤，炬火如疏星。俯视乱石多，仰见北斗横。微微白露下，磔磔宿鸟惊。竹舆出林薄，十里月渐明。光采散草木，凉意侵冠缨。
寄张真父舍人
作者：张孝祥
朝代：宋

玉佩琼琚出近班，仙槎从此到人间。聊须海内无双士，往镇坤维百二关。御府应留霜简看，乡人休羡锦衣还。呜呼国步艰危日，补衮悬知欠仲山。投分平生不数人，忆陪文馆笑谈新。资中宰树看成拱，荆府诗筒迹又陈。已恨别离空岁月，那知解后亦参辰。古来命驾须千里，薄宦区区愧此身。
寄张真父舍人·其一
作者：张孝祥
朝代：宋
体裁：七言律诗

玉佩琼琚出近班，仙槎从此到人间。聊须海内无双士，往镇坤维百二关。御府应留霜简看，乡人休羡锦衣还。呜呼国步艰危日，补衮悬知欠仲山。
寄张真父舍人·其二
作者：张孝祥
朝代：宋
体裁：七言律诗

投分平生不数人，忆陪文馆笑谈新。资中宰树看成拱，荆府诗筒迹又陈。已恨别离空岁月，那知解后亦参辰。古来命驾须千里，薄宦区区愧此身。
寄当涂王守叔坚
作者：张孝祥
朝代：宋
体裁：七言绝句

隔江灯火夜深明，见说江城犬不惊。黠虏头颅当献社，使君胸次有长城。
寄方帅
作者：张孝祥
朝代：宋

吴楚山河尽付公，君王长策在平戎。人才王谢风流似，地望东西节制雄。赤手尚能探虎穴，白头空是钓鱼翁。将军知我非徐庶，不向江边起卧龙。贱子如今休说穷，玉麟铜虎信频通。君今持橐甘泉里，我不投书苦海中。且愿耕桑依地主，长教温饱荷天公。回思三十三年事，一笑相逢两秃翁。
寄方帅·其一
作者：张孝祥
朝代：宋
体裁：七言律诗

吴楚山河尽付公，君王长策在平戎。人才王谢风流似，地望东西节制雄。赤手尚能探虎穴，白头空是钓鱼翁。将军知我非徐庶，不向江边起卧龙。
寄方帅·其二
作者：张孝祥
朝代：宋

贱子如今休说穷，玉麟铜虎信频通。
君今持橐甘泉裏，我不投书苦海中。
且愿耕桑依地主，长教温饱荷天公。
回思三十三年事，一笑相逢两秃翁。
寄方帅·其二
作者：张孝祥
朝代：宋

贱子如今休说穷，玉麟铜虎信频通。君今持橐甘泉里，我不投书苦海中。且愿耕桑依地主，长教温饱荷天公。回思三十三年事，一笑相逢两秃翁。
寄题向彦绩史君采菊堂
作者：张孝祥
朝代：宋

史君天资高，夙昔事幽屏。
长怀渺丘壑，余习谢钟鼎。
东篱羲皇人，槁死骨已冷。
凄其千载后，妙处一笑领。
高堂娱白髮，兄弟极整整。
不须南阳泉，寿与日月等。
寄题向彦绩史君采菊堂
作者：张孝祥
朝代：宋

史君天资高，夙昔事幽屏。长怀渺丘壑，馀习谢钟鼎。东篱羲皇人，槁死骨已冷。凄其千载后，妙处一笑领。高堂娱白发，兄弟极整整。不须南阳泉，寿与日月等。
寒光亭
作者：张孝祥
朝代：宋

亭依三塔占清幽，松竹环除翠欲流。
晚色晴开千嶂月，波光冷浸一天秋。
琼瑶影裏诗僧屋，云锦香中钓客舟。
风送不知何处笛，雁声惊起荻花洲。
寒光亭
作者：张孝祥
朝代：宋

亭依三塔占清幽，松竹环除翠欲流。晚色晴开千嶂月，波光冷浸一天秋。琼瑶影里诗僧屋，云锦香中钓客舟。风送不知何处笛，雁声惊起荻花洲。
寿老迓使者以斋素不置饯
作者：张孝祥
朝代：宋

火云飞电远连天，太息斋厨几不膻。定自随车有甘雨，为言星使早加鞭。藩府东行迓绣衣，海云山月照旌麾。锦囊剩有新诗句，寄与幽人莫遣迟。
寿老迓使者以斋素不置饯·其一
作者：张孝祥
朝代：宋

火云飞电远连天，太息斋厨几不羶。
定自随车有甘雨，为言星使早加鞭。
寿老迓使者以斋素不置饯·其一
作者：张孝祥
朝代：宋

火云飞电远连天，太息斋厨几不膻。定自随车有甘雨，为言星使早加鞭。
寿老迓使者以斋素不置饯·其二
作者：张孝祥
朝代：宋
体裁：七言绝句

藩府东行迓绣衣，海云山月照旌麾。锦囊剩有新诗句，寄与幽人莫遣迟。
将如会稽寄曾吉甫
作者：张孝祥
朝代：宋
体裁：七言律诗

起居一代文章老，阙寄音书恰二年。诗债未还缘懒拙，官游如此竟危颠。会稽旧有探书穴，贺监应寻载酒船。我欲从公留十日，问公乞句手亲编。
将至宣城和壁间韵寄王宣子
作者：张孝祥
朝代：宋

一笑归来见在身，倒倾江水洗缁尘。
骑馿缓缓东风裏，知有工夫展故人。
将至宣城和壁间韵寄王宣子
作者：张孝祥
朝代：宋

一笑归来见在身，倒倾江水洗缁尘。骑驴缓缓东风里，知有工夫展故人。
将至池阳呈鲁使君
作者：张孝祥
朝代：宋
体裁：七言律诗

珍重池阳鲁使君，忘年交契独情亲。江山佳处公开府，风雨来时我问津。翠逼笋舆松径合，绿随秧马稻畦新。东归剩作登临好，病怯诗肠故恼人。
小山书院
作者：张孝祥
朝代：宋
体裁：七言绝句

万里清江占一湾，丛生桂树点幽闲。谁人得似刘郎子，赋到淮南大小山。
小憩孙氏竹轩观诸公诗
作者：张孝祥
朝代：宋

开轩种竹仍留客，想见此翁强健时。借我绳床小盘薄，为君试读壁间诗。种竹主人今白发，题诗客子半青云。北来南去何时了，风月依然只此君。
小憩孙氏竹轩观诸公诗·其一
作者：张孝祥
朝代：宋
体裁：七言绝句

开轩种竹仍留客，想见此翁强健时。借我绳床小盘薄，为君试读壁间诗。
小憩孙氏竹轩观诸公诗·其二
作者：张孝祥
朝代：宋

种竹主人今白发，题诗客子半青云。北来南去何时了，风月依然只此君。
小憩孙氏竹轩观诸公诗·其二
作者：张孝祥
朝代：宋

种竹主人今白髮，题诗客子半青云。
北来南去何时了，风月依然只此君。
屡登横舟欲赋不成阻风汉口乃追作寄赵富文杨齐伯
作者：张孝祥
朝代：宋
体裁：古风

已过汉阳岸，却望横舟山。秀色挹不尽，西风将梦还。我昔登横舟，最爱汉阳树。横舟今不见，树色只如故。公舟在青冥，我舟一浮萍。阑干试拍手，我亦同举酒。
山居
作者：张孝祥
朝代：宋

松韵笙竽径，云容水墨天。
人行秋色裏，鶑语落花边。
修竹三间屋，清泉二顷田。
了无官府事，鷄犬慕神仙。
岸傍偶得木犀
作者：张孝祥
朝代：宋

天公不求金，富媪不复藏。居然土同价，散作草木芳。英英园中葵，一心倾太阳。采采篱下菊，令汝寿命康。惟此木之犀，更贮万斛香。雄姿傲霜雪，鳞甲森青苍。三贤鼎足立，正色凛相望。岂比桃李徒，红紫纷披昌。聊息贪者心，来上君子堂。岁晚从我游，寘汝兄弟行。
岸傍偶得木犀
作者：张孝祥
朝代：宋

天公不求金，富媪不復藏。
居然土同价，散作草木芳。
英英园中葵，一心倾太阳。
采采篱下菊，令汝寿命康。
惟此木之犀，更贮万斛香。
雄姿傲霜雪，鳞甲森青苍。
三贤鼎足立，正色凛相望。
岂比桃李徒，红紫纷披昌。
聊息贪者心，来上君子堂。
岁晚从我游，寘汝兄弟行。
幽兴
作者：张孝祥
朝代：宋
体裁：古风

海涵大阴日西坠，画角一声城欲闭。柴门关上濯足眠，万事不如高枕睡。睡乡广大能我容，兀兀腾腾兴莫穷。推枕起瞻河汉晓，月明庭竹响清风。
广右无笔刘子思携一束来择其尤者作字但如此它日中州有笔当爱惜也
作者：张孝祥
朝代：宋
体裁：七言绝句

刘侯赠我笔一束，笔锋如锥管如玉。不嫌夜艾剪银烛，为君一扫千兔秃。
广右道中
作者：张孝祥
朝代：宋

参天古木绿阴合，峻极层峦瀑布长。啼鸟一声家万里，依然无语对斜阳。触鼻野花香泛泛，劝归啼鸟意谆谆。岭南三月已烦暑，犹向江头细问津。
广右道中·其一
作者：张孝祥
朝代：宋
体裁：七言绝句

参天古木绿阴合，峻极层峦瀑布长。啼鸟一声家万里，依然无语对斜阳。
广右道中·其二
作者：张孝祥
朝代：宋
体裁：七言绝句

触鼻野花香泛泛，劝归啼鸟意谆谆。岭南三月已烦暑，犹向江头细问津。
应庵退席蒋山来寄昭亭万寿三请不得已而去辄赠长句兼简苏州内翰尚书
作者：张孝祥
朝代：宋

逍遥丘壑欲忘年，忽作风蝉蜕骨仙。钟阜恰从三昧起，灵岩重要一灯传。极知扫迹终无策，且与临岐快著鞭。莫作山林城市想，从来大隐故居廛。不寄音书又隔年，因师问讯玉堂仙。碧油早觉儒为贵，青海应无箭可传。忆昔丝纶催唤仗，何时沙路听鸣鞭。生涯落寞公知否，准拟松江受一廛。
应庵退席蒋山来寄昭亭万寿三请不得已而去辄赠长句兼简苏州内翰尚书·其一
作者：张孝祥
朝代：宋

逍遥丘壑欲忘年，忽作风蝉蜕骨仙。
钟阜恰从三昧起，灵岩重要一灯传。
极知扫迹终无策，且与临岐快着鞭。
莫作山林城市想，从来大隠故居廛。
应庵退席蒋山来寄昭亭万寿三请不得已而去辄赠长句兼简苏州内翰尚书·其一
作者：张孝祥
朝代：宋

逍遥丘壑欲忘年，忽作风蝉蜕骨仙。钟阜恰从三昧起，灵岩重要一灯传。极知扫迹终无策，且与临岐快著鞭。莫作山林城市想，从来大隐故居廛。
应庵退席蒋山来寄昭亭万寿三请不得已而去辄赠长句兼简苏州内翰尚书·其二
作者：张孝祥
朝代：宋
体裁：七言律诗

不寄音书又隔年，因师问讯玉堂仙。碧油早觉儒为贵，青海应无箭可传。忆昔丝纶催唤仗，何时沙路听鸣鞭。生涯落寞公知否，准拟松江受一廛。
庚辰二月夜雪
作者：张孝祥
朝代：宋

夜半雨鸣廊，晨起雪暗空。
不减腊月寒，故作昨日风。
融银拥山腰，飞花满裘茸。
办此了不难，咳唾烦天工。
纤纤园中花，一夕无光容。
凛凛庭下松，巍然两苍龙。
庾楼和林黄中韵
作者：张孝祥
朝代：宋
体裁：七言律诗

九月扁舟下水风，一尊佳处与君同。眼高四海氛尘外，诗在千山紫翠中。倾坐只惊谈麈白，踏筵不怕舞衫红。楼头今古无穷事，醉倚胡床月满空。
张仲钦朝阳亭
作者：张孝祥
朝代：宋

便合朝阳作凤鸣，江亭聊此驻修程。
南瞻御路临双阙，东望仙家接五城。
日上白门兵气静，春归淮浦暗潮平。
遥怜莫府文书省，时下沧浪自濯缨。
张仲钦朝阳亭
作者：张孝祥
朝代：宋

便合朝阳作凤鸣，江亭聊此驻脩程。南瞻御路临双阙，东望仙家接五城。日上白门兵气静，春归淮浦暗潮平。遥怜莫府文书省，时下沧浪自濯缨。
张钦夫笋脯甚佳秘其方不以示人戏遣此诗
作者：张孝祥
朝代：宋

使君喜食笋，笋脯味胜肉。
秘法不肯传，闭门课私仆。
君不见金谷馔客本萍虀，豪世藉此真成痴。
但令长须日致馈，不敢求君帐下儿。
张钦夫笋脯甚佳秘其方不以示人戏遣此诗
作者：张孝祥
朝代：宋

使君喜食笋，笋脯味胜肉。秘法不肯传，闭门课私仆。君不见金谷馔客本萍齑，豪世藉此真成痴。但令长须日致馈，不敢求君帐下儿。
张钦夫送笋脯与方俱来复作
作者：张孝祥
朝代：宋

笋脯登吾盘，可使食无肉。鲑腥辟三舍，棕栮乃臣仆。书生长有十瓮齑，却笑虎头骨相痴。得君新法也大奇，且复从游锦绷儿。
张钦夫送笋脯与方俱来復作
作者：张孝祥
朝代：宋

笋脯登吾盘，可使食无肉。
鲑腥辟三舍，棕栮乃臣仆。
书生长有十瓮虀，却笑虎头骨相痴。
得君新法也大奇，且復从游锦綳儿。
归宗寺
作者：张孝祥
朝代：宋
体裁：五言绝句

两峰双涧水，万古一篇诗。玉局竟仙去，空山无此碑。
德化漪岚堂感二林碑六言
作者：张孝祥
朝代：宋
体裁：六言诗

两林文章翰墨，只今尘上墙阴。炎凉莫作世态，是非当印吾心。
德庆范监州以子石砚宠假虽小而奇戏作
作者：张孝祥
朝代：宋

曾侍虚皇玉案前，夜书茧纸笔如椽。莫嫌此石规模小，一寸玄云万斛泉。端溪别驾极风流，白璧明珠不暗投。笑我支床已多许，须君隐几更冥搜。
德庆范监州以子石砚宠假虽小而奇戏作·其一
作者：张孝祥
朝代：宋
体裁：七言绝句

曾侍虚皇玉案前，夜书茧纸笔如椽。莫嫌此石规模小，一寸玄云万斛泉。
德庆范监州以子石砚宠假虽小而奇戏作·其二
作者：张孝祥
朝代：宋

端溪别驾极风流，白璧明珠不暗投。笑我支床已多许，须君隐几更冥搜。
德庆范监州以子石砚宠假虽小而奇戏作·其二
作者：张孝祥
朝代：宋

端溪别驾极风流，白璧明珠不暗投。
笑我支床已多许，须君隠几更冥搜。
忆秦娥·元夕
作者：张孝祥
朝代：宋

元宵节。凤楼相对鳌山结。鳌山结。香尘随步，柳梢微月。多情又把珠帘揭。游人不放笙歌歇。笙歌歇。晓烟轻散，帝城宫阙。
忆秦娥·元宵节
作者：张孝祥
朝代：宋
体裁：词

元宵节。
凤楼相对鳌山结。
鳌山结。
香尘随步，柳梢微月。
多情又把珠帘揭。
游人不放笙歌歇。
笙歌歇。
晓烟轻散，帝城宫阕。
忆秦娥·天一角
作者：张孝祥
朝代：宋
体裁：词

天一角。南枝向我情如昨。情如昨。水寒烟淡，雾轻云薄。吹花嚼蕊愁无托。年华冉冉惊离索。惊离索。倩春留住，莫教摇落。
忆秦娥（元夕）
作者：张孝祥
朝代：宋

元宵节。凤楼相对鳌山结。鳌山结。香尘随步。柳梢微月。多情又把珠帘揭。游人不放笙歌歇。笙歌歇。晓烟轻散，帝城宫阙。
念奴娇
作者：张孝祥
朝代：宋
体裁：词

洞庭青草，近中秋、更无一点风色。
玉鉴琼田三万顷，著我扁舟一叶。
素月分辉，明河共影，表里俱澄澈。
悠然心会，妙处难与君说。
应念岭海经年，孤光自照，肝肺皆冰雪。
短发萧骚襟袖冷，稳泛沧浪空阔。
尽吸西江，细斟北斗，万象为宾客。
扣舷独笑，不知今夕何夕。
念奴娇
作者：张孝祥
朝代：宋

海云四敛，太清楼、极目一天秋色。明月飞来云雾尽，城郭山川历历。良夜悠悠，西风袅袅，银汉冰轮侧。云霓三弄，广寒宫殿长笛。偏照紫府瑶台，香笼玉座，翠霭迷南北。天上人间凝望处，应有乘风归客。露滴金盘，凉生玉宇，满地新霜白。壶中清赏，画檐高挂虚碧。风帆更起，望一天秋色，离愁无数。明日重阳尊酒里，谁与黄花为主。别岸风烟，孤舟灯火，今夕知何处。不如江月，照伊清夜同去。船过采石江边，望夫山下，酌水应怀古。德耀归来虽富贵，忍弃平生荆布。默想音容，遥怜儿女，独立衡皋暮。桐乡君子，念予憔悴如许。星沙初下，望重湖远水，长云漠漠。一叶扁舟谁念我，今日天涯飘泊。平楚南来，大江东去，处处风波恶。吴中何地，满怀俱是离索。常记送我行时，绿波亭上，泣透青罗薄。樯燕低飞人去后，依旧湘城帘幕。不尽山川，无穷烟浪，辜负秦楼约。渔歌声断，为君双泪倾落。
念奴娇 其一 过洞庭
作者：张孝祥
朝代：宋

洞庭青草，近中秋，更无一点风色。玉鉴琼田三万顷，著我扁舟一叶。素月分辉，明河共影，表里俱澄澈。悠然心会，妙处难与君说。应念岭表经年，孤光自照，肝胆皆冰雪。短发萧骚襟袖冷，稳泛沧溟空阔。尽挹西江，细斟北斗，万象为宾客。扣舷独啸，不知今夕何夕！
念奴娇 其三 欲雪呈朱漕元顺
作者：张孝祥
朝代：宋
体裁：词

朔风吹雨，送凄凉天气，垂垂欲雪。万里南荒云雾满，弱水蓬莱相接。冻合龙冈，寒侵铜柱，碧海冰澌结。凭高一笑，问君何处炎热。家在楚尾吴头，归期犹未，对此惊时节。忆得年时貂帽煖，铁马千群观猎。狐兔成车，笙歌殷地，归踏层城月。持杯且醉，不须北望凄切。
念奴娇·其五
作者：张孝祥
朝代：宋

星沙初下，望重湖远水，长云漠漠。一叶扁舟谁念我，今日天涯飘泊。平楚南来，大江东去，处处风波恶。吴中何地，满怀俱是离索。常记送我行时，绿波亭上，泣透青罗薄。樯燕低飞人去后，依旧湘城帘幕。不尽山川，无穷烟浪，辜负秦楼约。渔歌声断，为君双泪倾落。
念奴娇·弓刀陌上
作者：张孝祥
朝代：宋
体裁：词

弓刀陌上，净蛮烟瘴雨，朔云边雪。
幕府横驱三万里，一把平安遥接。
方丈三韩，西山八诏，慕义羞椎结。
梯航入贡，路经头痛身热。
今代文武通人，青宵不上，却把南州节。
虏马秋肥雕力健，应看名王宵猎。
壮士长歌，故人一笑，趁得梅花月。
王春奏计，便须平布清切。
念奴娇·星沙初下
作者：张孝祥
朝代：宋
体裁：词

星沙初下，望重湖远水，长云漠漠。
一叶扁舟谁念我，今日天涯飘泊。
平楚南来，大江东去，处处风波恶。
吴中何地，满怀俱是离索。
常记送我行时，绿波亭上，泣透青头薄。
樯燕低飞人去后，依旧湘城帘幕。
不尽山川，无穷烟浪，辜负秦楼约。
渔歌声断，为君双泪倾落。
念奴娇·星沙初下
作者：张孝祥
朝代：宋

星沙初下，望重湖远水，长云漠漠。一叶扁舟谁念我，今日天涯飘泊。平楚南来，大江东去，处处风波恶。吴中何地，满怀俱是离索。常记送我行时，绿波亭上，泣透青罗薄。樯燕低飞人去后，依旧湘城帘幕。不尽山川，无穷烟浪，幸负秦楼约。渔歌声断，为君双泪倾落。
念奴娇·洞庭青草
作者：张孝祥
朝代：宋

洞庭青草，近中秋、更无一点风色。
玉鉴琼田三万顷，着我扁舟一叶。
素月分辉，明河共影，表里俱澄澈。
悠然心会，妙处难与君说。
应念岭海经年，孤光自照，肝肺皆冰雪。
短发萧骚襟袖冷，稳泛沧浪空阔。
尽吸西江，细斟北斗，万象为宾客。
扣舷独笑，不知今夕何夕。
念奴娇·绣衣使者
作者：张孝祥
朝代：宋
体裁：词

绣衣使者，度郢中绝唱，阳春白雪。人物应须天上去，一日君恩三接。粉省香浓，宫床锦重，更把丝絇结。臣心如水，不教炙手成热。还记岭海相从，长松千丈，映我秋竿节。忍冻推敲清兴满，风里乌巾猎猎。只要东归，归心入梦，梦泛寒江月。不因莼鲙。白头亲望真切。
念奴娇·过洞庭
作者：张孝祥
朝代：宋

洞庭青草，近中秋，更无一点风色。玉界琼田三万顷，着我扁舟一叶。素月分辉，明河共影，表里俱澄澈。悠然心会，妙处难与君说。
应念岭表经年，孤光自照，肝胆皆冰雪。短发萧骚襟袖冷，稳泛沧浪空阔。尽挹西江，细斟北斗，万象为宾客。扣舷独啸，不知今夕何夕。
念奴娇·过洞庭
作者：张孝祥
朝代：宋

洞庭青草，近中秋，更无一点风色。玉界琼田三万顷，着我扁舟一叶。素月分辉，明河共影，表里俱澄澈。悠然心会，妙处难与君说。（著同：着；玉界一作：玉鉴）应念岭表经年，孤光自照，肝胆皆冰雪。短发萧骚襟袖冷，稳泛沧浪空阔。尽挹西江，细斟北斗，万象为宾客。扣舷独啸，不知今夕何夕。（沧浪一作：沧冥；岭表一作：岭海）
念奴娇·过洞庭
作者：张孝祥
朝代：宋
体裁：词

洞庭青草，近中秋，更无一点风色。玉鉴琼田三万顷，着我扁舟一叶。素月分辉，明河共影，表里俱澄澈。悠然心会，妙处难与君说。
应念岭海经年，孤光自照，肝肺皆冰雪。短发萧骚襟袖冷，稳泛沧浪空阔。尽挹西江，细斟北斗，万象为宾客。扣舷独啸，不知今夕何夕。
念奴娇·风帆更起
作者：张孝祥
朝代：宋
体裁：词

风帆更起，望一天秋色，离愁无数。明日重阳尊酒里，谁与黄花为主。别岸风烟，孤舟灯火，今夕知何处。不如江月，照伊清夜同去。船过采石江边，望夫山下，酌水应怀古。德耀归来虽富贵，忍弃平生荆布。默想音容，遥怜儿女，独立衡皋暮。桐乡君子，念予憔悴如许。
念奴娇·风帆更起
作者：张孝祥
朝代：宋
体裁：词

风帆更起，望一天秋色，离愁无数。明日重阳尊酒里，谁与黄花为主？别岸风烟，孤舟灯火，今夕知何处？不如江月，照伊清夜同去。
船过采石江边，望夫山下，酌水应怀古。德耀归来，虽富贵、忍弃平生荆布！默想音容，遥怜儿女，独立衡皋暮。桐乡君子，念予憔悴如许！
念奴娇（再和）
作者：张孝祥
朝代：宋

绣衣使者，度郢中绝唱，《阳春白雪》。人物应须天上去，一日君恩三接。粉省香浓，宫床锦重，更把丝絇结。臣心如水，不教炙手成热。还记岭海相从，长松千丈，映我秋竿节。忍冻推敲清兴满，风里乌巾猎猎。只要东归，归心入梦，梦泛寒江月。不因莼鲈，白头亲望真切。
念奴娇（张仲钦提刑行边）
作者：张孝祥
朝代：宋
体裁：词

弓刀陌上，净蛮烟瘴雨，朔云边雪。幕府横驱三万里，一把平安遥接。方丈三韩，西山八诏，慕义羞椎结。梯航入贡，路经头痛身热。今代文武通人，青霄不上，却把南州节。虏马秋肥雕力健，应看名王宵猎。壮士长歌，故人一笑，趁得梅花月。王春奏计，便须平步清切。
念奴娇（欲雪呈朱漕元顺）
作者：张孝祥
朝代：宋
体裁：词

朔风吹雨，送凄凉天气，垂垂欲雪。万里南荒云雾满，弱水蓬莱相接。冻合龙冈，寒侵铜柱，碧海冰澌结。凭高一笑，问君何处炎热。家在楚尾吴头，归期犹未，对此惊时节。忆得年时貂帽暖，铁马千群观猎。狐兔成车，笙歌震地，归踏层城月。持杯且醉，不须北望凄切。
戏书赠苏待问
作者：张孝祥
朝代：宋
体裁：古风

从公觅此纸，欲与苏待问。醉中墨鸦黑，北风起云阵。明朝酒醒看，为子传心印。子若不领略，取火烧作烬。
拾翠羽
作者：张孝祥
朝代：宋
体裁：词

春入园林，花信总随迟速。听鸣禽、稍迁乔木。夭桃弄色，海棠芬馥。风雨霁，芳径草心频绿。禊事才过，相次禁烟追逐。想千载、楚人遗俗。青旗沽酒，各家炊熟。良夜游，明月胜烧花烛。
拾翠羽·春入园林
作者：张孝祥
朝代：宋
体裁：词

春入园林，花信总诸迟速。听鸣禽、稍迁乔木。夭桃弄色，海棠芬馥。风雨霁，芳径草心频绿。禊事才过，相次禁烟追逐。想千岁、楚人遗俗。青旗沽酒，各家炊熟。良夜游，明月胜烧花烛。
拾翠羽·春入园林
作者：张孝祥
朝代：宋

春入园林，花信总诸迟速。听鸣禽、稍迁乔木。夭桃弄色，海棠芬馥。风雨齐，芳径草心频绿。禊事才过，相次禁烟追逐。想千岁、楚人遗俗。青旗沽酒，各家炊熟。良夜游明月胜烧花烛。
故年家姚公挽章
作者：张孝祥
朝代：宋

世德方隆报，君恩未及封。起家惟子好，弗寿竟谁钟。无复时中圣，遥怜不相舂。只鸡吾阻往，抆泪睇乔松。
故年家姚公挽章
作者：张孝祥
朝代：宋

世德方隆报，君恩未及封。
起家惟子好，弗寿竟谁钟。
无復时中圣，遥怜不相舂。
隻鸡吾阻往，抆泪睇乔松。
敬谢经略秘阁馀甘汤
作者：张孝祥
朝代：宋

甘言误我三折臂，良药为洗五斗肠。欲知苦过味方永，请试君家肘后方。此老才堪上谏坡，南州留滞意如何。还将苦口劘英主，医国悬知药笼多。
敬谢经略秘阁馀甘汤·其一
作者：张孝祥
朝代：宋
体裁：七言绝句

甘言误我三折臂，良药为洗五斗肠。欲知苦过味方永，请试君家肘后方。
敬谢经略秘阁馀甘汤·其二
作者：张孝祥
朝代：宋
体裁：七言绝句

此老才堪上谏坡，南州留滞意如何。还将苦口劘英主，医国悬知药笼多。
早发衡山
作者：张孝祥
朝代：宋

飞廉盛怒土囊口，美满风帆真快哉。
后日南山山下过，更留余力扫尘埃。
早发衡山
作者：张孝祥
朝代：宋

飞廉盛怒土囊口，美满风帆真快哉。后日南山山下过，更留馀力扫尘埃。
明年重过次韵六言
作者：张孝祥
朝代：宋

世事风经两过，此身遇坎乘流。
折腰不为五斗，辙环或徧九州。
明年重过次韵六言
作者：张孝祥
朝代：宋

世事风经两过，此身遇坎乘流。折腰不为五斗，辙环或遍九州。
春尽日送闻人伯卿次家君韵
作者：张孝祥
朝代：宋
体裁：古风

早年翰墨场，未见心已亲。笔底三峡流，胸次万卷春。相从未淹时，欲别故恼人。敢赓老仙诗，索去不用频。
昨日极暑今日极寒
作者：张孝祥
朝代：宋

昨日火流金，今日风折胶。
昨着綀布衣，今衣弊缊袍。
赤帝与玄冥，凛凛隔一宵。
聊将拥炉适，换此挥箑劳。
冰炭欲盈怀，炎凉不崇朝。
幻生过隙驹，是身九牛毛。
等是一寒暑，胡为自诙嘲。
万法从心生，心静境亦消。
悟此本来无，絺绤同狐貂。
还当隠吾几，试听万窍号。
昨日极暑今日极寒
作者：张孝祥
朝代：宋

昨日火流金，今日风折胶。昨著綀布衣，今衣弊缊袍。赤帝与玄冥，凛凛隔一宵。聊将拥炉适，换此挥箑劳。冰炭欲盈怀，炎凉不崇朝。幻生过隙驹，是身九牛毛。等是一寒暑，胡为自诙嘲。万法从心生，心静境亦消。悟此本来无，絺绤同狐貂。还当隐吾几，试听万窍号。
昭亭食柑
作者：张孝祥
朝代：宋
体裁：七言绝句

一双分我洞庭秋，梨枣傍观不那羞。唤得风霜回齿颊，夜寻清梦五湖舟。
暑甚得雨与张文伯同登禅智寺
作者：张孝祥
朝代：宋

老火陵稚金，聚作三日热。舟行湘江上，蒸煮到鱼鳖。黑云起东北，一震山石裂。不知雨来处，但见风卷叶。银河倚天泻，高浪舞飞雪。只听打篷声，已觉凉意惬。岸傍古佛屋，楼殿颇嵽嵲。不辞冲泥去，一看雨脚阔。吾宗紫岩客，穷苦志不慑。自我来浯溪，奔走已旬浃。我懒久废学，愧子来挈挈。相携得伟观，为子炽然说。愿子领话头，吾今指摽月。
暑甚得雨与张文伯同登禅智寺
作者：张孝祥
朝代：宋

老火陵穉金，聚作三日热。
舟行湘江上，蒸煮到鱼鳖。
黑云起东北，一震山石裂。
不知雨来处，但见风卷叶。
银河倚天泻，高浪舞飞雪。
只听打篷声，已觉凉意惬。
岸傍古佛屋，楼殿颇嵽嵲。
不辞衝泥去，一看雨脚阔。
吾宗紫岩客，穷苦志不慑。
自我来浯溪，奔走已旬浃。
我懒久废学，愧子来挈挈。
相携得伟观，为子炽然说。
愿子领话头，吾今指摽月。
月之四日至南陵大雨江边之圩已有没者入鄱阳境中山田乃以无雨为病偶成一章呈王龟龄
作者：张孝祥
朝代：宋
体裁：古风

圩田雨多水拍拍，山田政作龟兆拆。两般种田一般苦，一处祈晴一祈雨。去年水大高田熟，低田不收一粒谷。只今万钱籴一斛，浙西排门煮稀粥。圣神天子如尧汤，曰雨而雨旸而旸。天公广大岂有意，尔自作孽非天殃。
月夜与蔡济忠曹公会泛舟自水东归
作者：张孝祥
朝代：宋
体裁：五言律诗

一舸驾长风，银河此路通。波光连月白，烛影到江红。五岭经星外，千山飓雾中。不知今夜赏，更有几人同。
有怀
作者：张孝祥
朝代：宋

故人春梦谁复见，故园梨花二月天。丁祝主人时醉赏，荆州寒食又经年。
有怀
作者：张孝祥
朝代：宋

故人春梦谁復见，故园梨花二月天。
丁祝主人时醉赏，荆州寒食又经年。